title: Regolament ta’ Implimentazzjoni tal-Kummissjoni (UE) Nru 485/2013 tal- 24 ta’ Mejju 2013 li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet għall-approvazzjoni tas-sustanzi attivi klotijanidin, tijametossam u imidakloprid u li jipprojbixxi l-użu u l-bejgħ taż-żerriegħa trattata bi prodotti għall-protezzjoni tal-pjanti li fihom dawk is-sustanzi attivi  Test b’relevanza għaż-ŻEE

text:
               25.5.2013

               MT

               Il-Ġurnal Uffiċjali tal-Unjoni Ewropea

               L 139/12

         REGOLAMENT TA’ IMPLIMENTAZZJONI TAL-KUMMISSJONI (UE) Nru 485/2013
   tal-24 ta’ Mejju 2013
   li jemenda r-Regolament ta’ Implimentazzjoni (UE) Nru 540/2011 fir-rigward tal-kundizzjonijiet għall-approvazzjoni tas-sustanzi attivi klotijanidin, tijametossam u imidakloprid u li jipprojbixxi l-użu u l-bejgħ taż-żerriegħa trattata bi prodotti għall-protezzjoni tal-pjanti li fihom dawk is-sustanzi attivi
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 21(3), l-Artikolu 49(2) u l-Artikolu 78(2) tiegħu,
   Billi:

               (1)

               Is-sustanzi attivi klotijanidin, tijametossam u imidakloprid ġew inklużi fl-Anness I tad-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (2) permezz tad-Direttivi tal-Kummissjoni 2006/41/KE (3), 2007/6/KE (4) u 2008/116/KE (5).

               (2)

               Id-Direttiva tal-Kummissjoni 2010/21/UE (6) emendat l-Anness I tad-Direttiva 91/414/KEE fir-rigward tal-provvisti speċifiċi b’rabta man-neonikotinojdi klotijanidin, tijametossam u imidakloprid.

               (3)

               Is-sustanzi attivi inklużi fl-Anness I tad-Direttiva 91/414/KEE huma meqjusa bħala approvati skont ir-Regolament (KE) Nru 1107/2009 u huma elenkati fil-Parti A tal-Anness tar-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (7).

               (4)

               Fir-rebbiegħa tal-2012, ġiet ippubblikata informazzjoni xjentifika ġdida dwar l-effetti sottoletali tan-neonikotinojdi fuq in-naħal. Il-Kummissjoni, skont l-Artikolu 21(2) tar-Regolament (KE) Nru 1107/2009, talbet lill-Awtorità Ewropea dwar is-Sigurtà fl-Ikel, minn hawn ‘il quddiem “l-Awtorità”, għal assistenza xjentifika u teknika biex tivvaluta din l-informazzjoni l-ġdida u biex tirrevedi l-valutazzjoni tar-riskju tan-neonikotinojdi fir-rigward tal-impatt tagħhom fuq in-naħal.

               (5)

               L-Awtorità ppreżentat il-konklużjonijiet tagħha dwar il-valutazzjoni tar-riskju fil-każ tan-naħal għall-klotijanidin, it-tijametossam u l-imidakloprid fis-16 ta’ Jannar 2013 (8).

               (6)

               L-Awtorità identifikat, fil-każ ta’ ċerti għelejjel, riskji għoljin u akuti għan-naħal minn prodotti għall-protezzjoni tal-pjanti li fihom is-sustanzi attivi klotijanidin, tijametossam jew imidakloprid. L-Awtorità identifikat, b’mod partikolari, riskji għolja u akuti għan-naħal minħabba esponiment permezz tat-trab fil-każ ta’ bosta għelejjel, minħabba l-konsum tar-residwi fit-trab tad-dakra u n-nektar ikkontaminati fil-każ ta’ ċerti għelejjel u minħabba esponiment permezz tal-likwidu ta’ guttazzjoni fil-każ tal-qamħirrun. Minbarra dan, fil-każ ta’ bosta għelejjel, ma setgħux jiġu esklużi riskji inaċċettabbli minħabba effetti akuti jew kroniċi fuq is-soppravivenza u l-iżvilupp tal-kolonji. Barra minn hekk l-Awtorità identifikat għadd ta’ nuqqasijiet fid-dejta għal kull wieħed mill-għelejjel evalwati. B’mod partikolari fir-rigward tar-riskji fuq żmien twil għan-naħal tal-għasel mill-esponiment għat-trab, mir-residwi fid-dakra u n-nektar u mill-esponiment għal-likwidu ta’ guttazzjoni.

               (7)

               Fid-dawl tal-għarfien xjentifiku u tekniku ġdid, il-Kummissjoni kkunsidrat li hemm indikazzjonijiet li l-użi approvati tal-klotijanidin, tat-tijametossam u l-imidakloprid ma għadhomx jissodisfaw il-kriterji ta’ approvazzjoni previsti fl-Artikolu 4 tar-Regolament (KE) Nru 1107/2009 fir-rigward tal-impatt tagħhom fuq in-naħal u li r-riskju għoli għan-naħal ma setax jiġi eskluż ħlief billi jiġu imposti aktar restrizzjonijiet. B’mod partikolari, sakemm issir l-evalwazzjoni tal-Awtorità dwar l-użu fuq il-weraq, qieset li r-riskju għan-naħal minħabba applikazzjonijiet fuq il-weraq huwa simili għar-riskju identifikat mill-Awtorità fil-każ li jiġi applikat it-trattament taż-żerriegħa u t-trattament tal-ħamrija, minħabba t-traslokazzjoni sistematika tas-sustanzi attivi klotijanidin, tijametossam u imidakloprid permezz tal-pjanta.

               (8)

               Il-Kummissjoni stiednet lin-notifikaturi jissottomettu l-kummenti tagħhom.

               (9)

               Il-konklużjonijiet tal-Awtorità ġew riveduti mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ffinalizzati fil-15 ta’ Marzu 2013 fil-format ta’ addenda tar-rapporti ta’ reviżjoni għall-klotijanidin, it-tijametossam u l-imidakloprid.

               (10)

               Il-Kummissjoni kkonkludiet li jista’ jiġi eskluż riskju għoli għan-naħal biss billi jiġu imposti aktar restrizzjonijiet.

               (11)

               Huwa kkonfermat li s-sustanzi attivi klotijanidin, tijametossam u imidakloprid għandhom jitqiesu bħala approvati skont ir-Regolament (KE) Nru 1107/2009. Sabiex jiġi mminimizzat l-esponiment tan-naħal, huwa madankollu xieraq li jiġu limitati l-użi ta’ dawk is-sustanzi attivi sabiex jiġu previsti l-miżuri speċifiċi ta’ mitigazzjoni tar-riskju għall-protezzjoni tan-naħal u sabiex l-użu tal-prodotti għall-protezzjoni tal-pjanti li fihom dawk is-sustanzi attivi jiġu limitati għal utenti professjonali. B’mod partikolari, l-użi tal-prodotti għall-protezzjoni tal-pjanti bħala trattamenti taż-żerriegħa u trattamenti tal-ħamrija li fihom il-klotijanidin, it-tijametossam u l-imidakloprid għandhom jiġu pprojbiti fil-każ ta’ dawk l-għelejjel li jiġbdu lejhom in-naħal u fil-każ ta’ ċereali, ħlief jekk huma għall-użu fis-serer u għaċ-ċereali tax-xitwa. It-trattamenti fuq il-weraq permezz tal-prodotti għall-protezzjoni tal-pjanti li fihom il-klotijanidin, it-tijametossam jew l-imidakloprid għandhom jiġu pprojbiti fil-każ ta’ għelejjel li jiġbdu lejhom in-naħal u fil-każ taċ-ċereali, bl-eċċezzjoni tal-użi fis-serer u l-użi wara li joħorġu l-fjuri. Ma jitqiesx li l-għelejjel li jinħasdu qabel ma joħorġu l-fjuri huma attraenti għan-naħal.

               (12)

               Fir-rigward tal-applikazzjonijiet tal-klotijanidin, tat-tijametossam u tal-imidakloprid li jistgħu jiġu awtorizzati fil-kuntest ta’ dan ir-Regolament, huwa xieraq li tintalab aktar informazzjoni konfermattiva.

               (13)

               Ir-Regolament ta’ Implimentazzjoni (UE) Nru 540/2011 għalhekk għandu jiġi emendat skont dan.

               (14)

               Ġew identifikati riskji għan-naħal minn żrieragħ trattati, b’mod partikolari minħabba esponiment permezz tat-trab fil-każ ta’ bosta għelejjel, minħabba l-konsum tar-residwi fit-trab tad-dakra u n-nektar ikkontaminat fil-każ ta’ ċerti għelejjel u minħabba esponiment permezz tal-likwidu ta’ guttazzjoni fil-każ tal-qamħirrun. Filwaqt li jitqiesu dawk ir-riskji marbuta mal-użu taż-żerriegħa trattata, l-użu u t-tqegħid fis-suq taż-żrieragħ trattati permezz tal-prodotti għall-protezzjoni tal-pjanti li fihom il-klotijanidin, it-tijametossam u l-imidakloprid, għandhom ikunu pprojbiti għaż-żrieragħ ta’ għelejjel li jiġbdu lejhom in-naħal u għal żrieragħ taċ-ċereali ħlief iċ-ċereali tax-xitwa u ż-żrieragħ użati fis-serer.

               (15)

               L-Istati Membri għandhom jingħataw żmien biex jirtiraw l-awtorizzazzjonijiet għall-prodotti għall-protezzjoni tal-pjanti li fihom il-klotijanidin, it-tijametossam u l-imidakloprid.

               (16)

               Għall-prodotti għall-protezzjoni tal-pjanti li fihom il-klotijanidin, it-tijametossam jew l-imidakloprid, fejn l-Istati Membri jagħtu kull perjodu ta’ konċessjoni skont l-Artikolu 46 tar-Regolament (KE) Nru 1107/2009, dan il-perjodu għandu jiskadi sa mhux aktar tard mit-30 ta’ Novembru 2013. Fi żmien sentejn mid-data tad-dħul fis-seħħ ta’ dan ir-Regolament, il-Kummissjoni minnufih se tibda analiżi tal-informazzjoni xjentifika l-ġdida li rċeviet.

               (17)

               L-Artikolu 36(3) tar-Regolament (KE) Nru 1107/2009 jipprevedi li Stat Membru jista’, taħt ċerti ċirkostanzi, jimponi aktar miżuri ta’ mitigazzjoni tar-riskju jew restrizzjonijiet fuq it-tqegħid fis-suq jew l-użu ta’ prodotti għall-protezzjoni tal-pjanti li fihom il-klotijanidin, it-tijametossam jew l-imidakloprid. Dwar it-tqegħid fis-suq u l-użu ta’ żrieragħ trattati bi prodotti għall-protezzjoni tal-pjanti li fihom il-klotijanidin, it-tijametossam jew l-imidakloprid, ir-Regolament (KE) Nru 1107/2009 jipprevedi l-possibbiltà li l-Istati Membri jieħdu miżuri ta’ emerġenza skont l-Artikolu 71 tiegħu.

               (18)

               Il-projbizzjoni tat-tqegħid fis-suq ta’ żrieragħ trattati għandhom japplikaw biss mill-1 ta’ Diċembru 2013 sabiex jippermettu perjodu suffiċjenti ta’ tranżizzjoni. Il-miżuri interim nazzjonali protettivi diġà meħuda skont l-Artikolu 71 tar-Regolament (KE) Nru 1107/2009 jistgħu jinżammu sa dik id-data skont l-Artikolu 71(3) ta’ dak ir-Regolament.

               (19)

               Iż-żrieragħ trattati bi prodotti għall-protezzjoni tal-pjanti li fihom il-klotijanidin, it-tijametossam jew l-imidakloprid, li huma suġġetti għar-restrizzjonijiet imsemmijin fl-Artikolu 1 ta’ dan ir-Regolament, jistgħu jintużaw għall-esperimenti jew it-testijiet għal skopijiet ta’ riċerka jew ta’ żvilupp skont l-Artikolu 54 tar-Regolament (KE) Nru 1107/2009.

               (20)

               Il-Kumitat Permanenti dwar il-Katina Alimentari u s-Saħħa tal-Annimali ma tax opinjoni. Ġie kkunsidrat li hemm bżonn ta’ att ta’ implimentazzjoni u l-president ressaq l-abbozz tal-att ta’ implimentazzjoni lill-kumitat tal-appell għal aktar deliberazzjoni. Il-kumitat tal-appell ma tax opinjoni,

         ADOTTAT DAN IR-REGOLAMENT:
   Artikolu 1
   Emenda tar-Regolament ta’ Implimentazzjoni (UE) Nru 540/2011
   L-Anness tar-Regolament ta’ Implimentazzjoni (UE) Nru 540/2011 huwa emendat skont l-Anness I ta’ dan ir-Regolament.
   Artikolu 2
   Projbizzjoni tat-tqegħid fis-suq taż-żrieragħ trattati
   Iż-żrieragħ tal-għelejjel elenkati fl-Anness II u li ġew trattati bil-prodotti għall-protezzjoni tal-pjanti li fihom il-klotijanidin, it-tijametossam jew l-imidakloprid, ma għandhomx jintużaw jew jitqiegħdu fis-suq, ħlief iż-żrieragħ użati fis-serer.
   Artikolu 3
   Miżuri tranżizzjonali
   F’konformità mar-Regolament (KE) Nru 1107/2009, fejn meħtieġ, l-Istati Membri għandhom jemendaw jew jirtiraw l-awtorizzazzjonijiet eżistenti għall-prodotti għall-protezzjoni tal-pjanti li fihom il-klotijanidin, it-tijametossam jew l-imidakloprid bħala sustanza attiva sat-30 ta’ Settembru 2013.
   Artikolu 4
   Perjodu ta’ konċessjoni
   Kull perjodu ta’ konċessjoni mogħti mill-Istati Membri skont l-Artikolu 46 tar-Regolament (KE) Nru 1107/2009 għandu jkun qasir kemm jista’ jkun u għandu jiskadi sa mhux iktar tard mit-30 ta’ Novembru 2013.
   Artikolu 5
   Dħul fis-seħħ
   Dan ir-Regolament għandu jidħol fis-seħħ u jibda japplika mill-għada tal-jum tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Madankollu, l-Artikolu 2 għandu japplika mill-1 ta’ Diċembru 2013.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-24 ta’ Mejju 2013.

            Għall-Kummissjoni

            Il-President

         José Manuel BARROSO

      (1)  ĠU L 309, 24.11.2009, p. 1.

      (2)  ĠU L 230, 19.8.1991, p. 1.

      (3)  ĠU L 187, 8.7.2006, p. 24.

      (4)  ĠU L 43, 15.2.2007, p. 13.

      (5)  ĠU L 337, 16.12.2008, p. 86.

      (6)  ĠU L 65, 13.3.2010, p. 27.

      (7)  ĠU L 153, 11.6.2011, p. 1.

      (8)  L-Awtorità Ewropea dwar is-Sigurtà fl-Ikel: Konklużjoni dwar ir-reviżjoni inter pares tal-valutazzjoni tar-riskju fil-każ tan-naħal għas-sustanza attiva klotijanidin. Il-Ġurnal tal-EFSA 2013; 11(1):3066. [58 pp.]. doi:10.2903/j.efsa.2013.3066.
   Konklużjoni dwar ir-reviżjoni inter pares tal-valutazzjoni tar-riskju fil-każ tan-naħal għas-sustanza attiva imidakloprid. Il-Ġurnal tal-EFSA 2013; 11(1):3068. [55 pp.] doi:10.2903/j.efsa.2013.
   Konklużjoni dwar ir-reviżjoni inter pares tal-valutazzjoni tar-riskju fil-każ tan-naħal għas-sustanza attiva tijametossam. Il-Ġurnal tal-EFSA 2013; 11(1):3067. [68 pp.]. doi:10.2903/j.efsa.2013.3067. Disponibbli fuq l-Internet: www.efsa.europa.eu/efsajournal.htm.

      ANNESS I

         Emendi tal-Anness tar-Regolament ta’ Implimentazzjoni (UE) Nru 540/2011

                  (1)

                  Il-kolonna “Dispożizzjonijiet speċifiċi” tar-ringiela 121, Klotijanidin, tal-Parti A tal-Anness tar-Regolament ta’ Implimentazzjoni (UE) Nru 540/2011 tinbidel b’dan li ġej:
                  “PARTI A
                  L-użu professjonali bħala insettiċida biss jista’ jiġi awtorizzat.
                  L-użu bħala trattament taż-żerriegħa jew trattament tal-ħamrija ma għandux jiġi awtorizzat għaċ-ċereali li ġejjin, meta dawn iċ-ċereali jinżergħu minn Jannar sa Ġunju.
                  xgħir, millieġ, ħafur, ross, segala, sorgu, triticale, qamħ.
                  It-trattamenti fuq il-weraq ma għandhomx ikunu awtorizzati għaċ-ċereali li ġejjin:
                  xgħir, millieġ, ħafur, ross, segala, sorgu, triticale, qamħ.
                  L-użu bħala trattament taż-żerriegħa, trattament tal-ħamrija jew fil-każ li jiġi applikat fuq il-weraq ma għandhomx ikunu awtorizzati għall-għelejjel li ġejjin, bl-eċċezzjoni tal-użu fis-serer u tat-trattamenti fuq il-weraq wara li joħorġu l-fjuri:

                              Alfalfa (Medicago sativa)

                              lewż (Prunus amygdalus; P. communis; Amygdalus communis)

                              anisi (Pimpinella anisum); badjan jew anisi stilla (Illicium verum); karwija (Carum carvi); kosbor (Coriandrum sativum); kemmun (Cuminum cyminum); bużbież (Foeniculum vulgare); frott tal-ġnibru (Juniperus communis)

                              tuffieħ (Malus pumila; M. sylvestris; M. communis; Pyrus malus)

                              berquq (Prunus armeniaca)

                              avokado (Persea americana)

                              banana (Musa sapientum; M. cavendishii; M. nana)

                              fażola (Phaseolus spp.)

                              għollieq (Rubus fruticosus)

                              blueberry, blueberry Ewropea, wild bilberry, whortleberry (Vaccinium myrtillus); blueberry Amerikana (V. corymbosum)

                              ful, ful iż-żwiemel, (Vicia faba var. major; var. equina; var. Minor)

                              qamħ Saraċin (Fagopyrum esculentum)

                              ħarrub, siġra tal-ħarrub, ħarrub (‘locust bean’) (Ceratonia siliqua)

                              żerriegħa taż-żejt tar-rignu (Ricinus communis)

                              ċiras (Prunus avium)

                              qastan (Castanea spp.)

                              ċiċri (Cicer arietinum)

                              bżar aħmar (Capsicum frutescens; C. annuum); bżar tal-kukki, bżar tal-Ġamajka (Pimenta officinalis)

                              silla (Trifolium spp.)

                              kafe (Coffea spp. arabica, robusta, liberica)

                              qoton (Gossypium spp.)

                              fażola tal-għajn, fażola għajnha sewda (Vigna unguiculata)

                              cranberries (Vaccinium macrocarpon); European cranberries (Vaccinum oxycoccus)

                              ħjar (Cucumis sativus)

                              passolina sewda (Ribes nigrum); ħamra u bajda (R. rubrum)

                              tamal (Phoenix dactylifera)

                              frott tas-sebuqa (Sambucus nigra)

                              ir-ribes (Ribes uva-cripsa)

                              grejpfrut (C. paradisi)

                              għeneb (Vitis vinifera)

                              ġewż tal-art/karawett (Arachis hypogea)

                              ġellewż (Corylus avellana)

                              qanneb (Cannabis sativa)

                              japanese rose (Rosa rugosa)

                              kiwi (Actinidia chinensis)

                              mill-familja tal-legumi: sieq l-għasfur/trifoll (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); sanfwan, esparcette (Onobrychis sativa); silla (Hedysarum coronarium)

                              lumi u lajm (Citrus limon); lajm qares (C. aurantiifolia); lajm ħelu (C. limetta)

                              għads (Lens esculenta; Ervum lens)

                              żerriegħa tal-kittien (Linum usitatissimum)

                              lupini (Lupinus spp.)

                              qamħirrun/qamħ (Zea mays)

                              żerriegħa tal-bettieħ (Cucumis melo)

                              żerriegħa tal-mustarda: mustarda bajda (Brassica alba; B. hirta; Sinapis alba); mustarda sewda (Brassica nigra; Sinapis nigra)

                              okra (Abelmoschus esculentus); gombo (Hibiscus esculentus)

                              żebbuġ (Olea europaea)

                              larinġ: larinġa ħelwa (Citrus sinensis); larinġa qarsa (C. aurantium)

                              ħawħ u nuċiprisk (Prunus persica; Amygdalus persica; Persica laevis)

                              lanġas (Pyrus communis)

                              piżelli piżella tal-ġnien (Pisum sativum); piżelli (field pea) (P. arvense)

                              nagħniegħ (Mentha spp.: M. piperita)

                              kaki (Diospyros kaki: D. virginiana)

                              pistaċċi (Pistacia vera)

                              għanbaqar u prun selvaġġ greengage, mirabelle, damson (Prunus domestica); prun selvaġġ (P. spinosa)

                              żerriegħet il-pepprin (Papaver somniferum)

                              qargħa aħmar, qargħa xitwi (‘squash’), gourds u qargħa bagħli (Cucurbita spp.)

                              pyrethrum, (Chrysanthemum cinerariifolium)

                              sfarġel (Cydonia oblonga; C. vulgaris; C. japonica)

                              żerriegħa tal-kolza (Brassica napus var. oleífera)

                              lampun (Rubus idaeus)

                              żerriegħa tal-għosfor (Carthamus tinctorius)

                              serradella/sieq l-għasfur (Ornithopus sativus)

                              ġulġlien (Sesamum indicum)

                              fażola tas-sojja (Glycine soja)

                              ħwawar: weraq randa (Laurus nobilis); xibta (Anethum graveolens); żerriegħa tal-fienu (Trigonella foenumgraecum); żagħfran (Crocus sativus): sagħtar (Thymus vulgaris); żagħfran tal-Indja (Curcuma longa)

                              frawli (Fragaria spp.)

                              żerriegħa tal-ġirasol (Helianthus annuus)

                              mandolin (Citrus tangerina); mandolin (Citrus reticulata) klementini (C. unshiu);

                              liftija u rapa tan-nevew (Brassica rapa var. rapifera u oleifera spp.)

                              ġulbiena sewda/ġulbiena komuni (Vicia sativa)

                              viper’s Grass (Scorzonera hispanica)

                              ġewż (Jugland spp.: J. regia)

                              dulliegħ (Citrullus vulgaris)

                              ħruġ ta’ fjuri ornamentali fis-sena tat-trattament.

                        PARTI B
                  Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, il-konklużjonijiet tar-rapport ta’ reviżjoni dwar il-klotijanidin, u b’mod partikolari l-Appendiċijiet I u II tiegħu, kif ġie ffinalizzat mill-Kumitat Permanenti dwar il-Katina Alimentari u s-Saħħa tal-Annimali fis-27 ta’ Jannar 2006 u l-konklużjonijiet tal-addendum tar-rapport ta’ reviżjoni dwar il-klotijanidin kif ġie ffinalizzat fil-Kumitat Permanenti dwar l-Katina Alimentari u s-Saħħa tal-Annimali tal-15 ta’ Marzu 2013 għandhom jiġu kkunsidrati.
                  F’din il-valutazzjoni ġenerali l-Istati Membri għandhom jagħtu każ b’mod partikolari:

                              —

                              tal-protezzjoni tal-ilma ta’ taħt l-art, meta s-sustanza attiva tiġi applikata f’reġjuni b’kundizzjonijiet vulnerabbli tal-ħamrija u/jew tal-klima,

                              —

                              tar-riskju għall-għasafar granivori u l-mammiferi meta s-sustanza tintuża bħala kisja taż-żrieragħ.

                        L-Istati Membri għandhom jiżguraw li:

                              —

                              il-kisi taż-żerriegħa jsir biss f’faċilitajiet professjonali għat-trattament taż-żerriegħa. Dawk il-faċilitajiet iridu japplikaw l-aqwa metodi disponibbli biex jiżguraw li r-rilaxx ta’ trab ikun minimizzat waqt l-applikazzjoni għaż-żerriegħa, il-ħażna u t-trasport,

                              —

                              għandu jintuża tagħmir xieraq tal-ħrit u ż-żrigħ biex jiżgura livell għoli ta’ inkorporazzjoni fil-ħamrija, jimminimizza t-tixrid ta’ żerriegħa u jimminimizza l-emissjoni tat-trab,

                              —

                              il-kundizzjonijiet tal-awtorizzazzjoni jkunu jinkludu, fejn xieraq, miżuri ta’ mitigazzjoni tar-riskju biex jiġu protetti n-naħal,

                              —

                              jinbdew programmi ta’ monitoraġġ biex tiġi vverifikata l-esponiment vera tan-naħal għall-klotijanidin f’inħawi użati b’mod estensiv min-naħal għall-għalf jew minn min irabbi n-naħal, fejn u kif ikun xieraq.

                        Il-kundizzjonijiet għall-użu għandhom jinkludu, fejn xieraq, miżuri għat-tnaqqis tar-riskju.
                  In-notifikatur għandu jressaq informazzjoni konfermattiva fir-rigward ta’ dan li ġej:

                              (a)

                              ir-riskju għal pollinaturi li mhumiex in-naħal tal-għasel;

                              (b)

                              ir-riskju għan-naħal tal-għasel li jfittxu n-nektar jew it-trab tad-dakra għall-ikel f’għelejjel sussegwenti;

                              (c)

                              l-assorbiment potenzjali permezz tal-għeruq sabiex joħorġu l-fjuri mill-ħxejjex slavaġ;

                              (d)

                              ir-riskju għan-naħal tal-għasel li jfittxu n-nida tal-għasel tal-insetti għall-ikel;

                              (e)

                              l-esponiment ta’ guttazzjoni potenzjali u r-riskju akut u fit-tul għas-soppravivenza u l-iżvilupp tal-kolonja, u r-riskju għad-duqqajs tan-naħal li jirriżulta minn tali esponiment;

                              (f)

                              l-esponiment għat-trab li jinġarr mir-riħ wara l-ħrit u ż-żrigħ u r-riskju akut u fuq perjodu twil ta’ żmien għas-soppravivenza u l-iżvilupp tal-kolonja, u r-riskju għad-duqqajs tan-naħal li jirriżulta minn tali esponiment;

                              (g)

                              ir-riskju akut u fuq terminu twil ta’ żmien għas-soppravivenza u l-iżvilupp tal-kolonja u r-riskju għad-duqqajs tan-naħal fil-każ tan-naħal tal-għasel minħabba l-inġestjoni tan-nektar u t-trab tad-dakra.

                        In-notifikatur għandu jippreżenta tali informazzjoni lill-Kummissjoni, lill-Istati Membri u lill-Awtorità sal-31 ta’ Diċembru 2014.”

                  (2)

                  Il-kolonna “Dispożizzjonijiet speċifiċi” tar-ringiela 140, Tijametossam, tal-Parti A tal-Anness tar-Regolament ta’ Implimentazzjoni (UE) Nru 540/2011 tinbidel b’dan li ġej:
                  “PARTI A
                  L-użu professjonali bħala insettiċida biss jista’ jiġi awtorizzat.
                  L-użu bħala trattament taż-żerriegħa jew trattament tal-ħamrija ma għandux jiġi awtorizzat għaċ-ċereali li ġejjin, meta dawn iċ-ċereali jinżergħu minn Jannar sa Ġunju.
                  xgħir, millieġ, ħafur, ross, segala, sorgu, triticale, qamħ.
                  It-trattamenti fuq il-weraq ma għandhomx ikunu awtorizzati għaċ-ċereali li ġejjin:
                  xgħir, millieġ, ħafur, ross, segala, sorgu, triticale, qamħ.
                  L-użu bħala trattament taż-żerriegħa, trattament tal-ħamrija jew applikazzjoni fuq il-weraq ma għandhomx ikunu awtorizzati għall-għelejjel li ġejjin, bl-eċċezzjoni tal-użu fis-serer u tat-trattamenti fuq il-weraq wara li joħorġu l-fjuri:

                              Alfalfa (Medicago sativa)

                              lewż (Prunus amygdalus; P. communis; Amygdalus communis)

                              anisi (Pimpinella anisum); badjan jew anisi stilla (Illicium verum); karwija (Carum carvi); kosbor (Coriandrum sativum); kemmun (Cuminum cyminum); bużbież (Foeniculum vulgare); frott tal-ġnibru (Juniperus communis)

                              tuffieħ (Malus pumila; M. sylvestris; M. communis; Pyrus malus)

                              berquq (Prunus armeniaca)

                              avokado (Persea americana)

                              banana (Musa sapientum; M. cavendishii; M. nana)

                              fażola (Phaseolus spp.)

                              għollieq (Rubus fruticosus)

                              blueberry, blueberry Ewropea, wild bilberry, whortleberry (Vaccinium myrtillus); blueberry Amerikana (V. corymbosum)

                              ful, ful iż-żwiemel, (Vicia faba var. major; var. equina; var. Minor)

                              qamħ Saraċin (Fagopyrum esculentum)

                              ħarrub, siġra tal-ħarrub, ħarrub (‘locust bean’) (Ceratonia siliqua)

                              żerriegħa taż-żejt tar-rignu (Ricinus communis)

                              ċiras (Prunus avium)

                              qastan (Castanea spp.)

                              ċiċri (Cicer arietinum)

                              bżar aħmar (Capsicum frutescens; C. annuum); bżar tal-kukki, bżar tal-Ġamajka (Pimenta officinalis)

                              silla (Trifolium spp.)

                              kafe (Coffea spp. arabica, robusta, liberica)

                              qoton (Gossypium spp.)

                              fażola tal-għajn, fażola għajnha sewda (Vigna unguiculata)

                              cranberries (Vaccinium macrocarpon); European cranberries (Vaccinum oxycoccus)

                              ħjar (Cucumis sativus)

                              passolina sewda (Ribes nigrum); ħamra u bajda (R. rubrum)

                              tamal (Phoenix dactylifera)

                              frott tas-sebuqa (Sambucus nigra)

                              ir-ribes (Ribes uva-cripsa)

                              grejpfrut (C. paradisi)

                              għeneb (Vitis vinifera)

                              ġewż tal-art/karawett (Arachis hypogea)

                              ġellewż (Corylus avellana)

                              qanneb (Cannabis sativa)

                              japanese rose (Rosa rugosa)

                              kiwi (Actinidia chinensis)

                              mill-familja tal-legumi: sieq l-għasfur/trifoll (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); sanfwan, esparcette (Onobrychis sativa); silla (Hedysarum coronarium)

                              lumi u lajm (Citrus limon); lajm qares (C. aurantiifolia); lajm ħelu (C. limetta)

                              għads (Lens esculenta; Ervum lens)

                              żerriegħa tal-kittien (Linum usitatissimum)

                              lupini (Lupinus spp.)

                              qamħirrun/qamħ (Zea mays)

                              żerriegħa tal-bettieħ (Cucumis melo)

                              żerriegħa tal-mustarda: mustarda bajda (Brassica alba; B. hirta; Sinapis alba); mustarda sewda (Brassica nigra; Sinapis nigra)

                              okra (Abelmoschus esculentus); gombo (Hibiscus esculentus)

                              żebbuġ (Olea europaea)

                              larinġ: larinġa ħelwa (Citrus sinensis); larinġa qarsa (C. aurantium)

                              ħawħ u nuċiprisk (Prunus persica; Amygdalus persica; Persica laevis)

                              lanġas (Pyrus communis)

                              piżelli piżella tal-ġnien (Pisum sativum); piżelli (field pea) (P. arvense)

                              nagħniegħ (Mentha spp.: M. piperita)

                              kaki (Diospyros kaki: D. virginiana)

                              pistaċċi (Pistacia vera)

                              għanbaqar u prun selvaġġ greengage, mirabelle, damson (Prunus domestica); prun selvaġġ (P. spinosa)

                              żerriegħet il-pepprin (Papaver somniferum)

                              qargħa aħmar, qargħa xitwi (‘squash’), gourds u qargħa bagħli (Cucurbita spp.)

                              pyrethrum, (Chrysanthemum cinerariifolium)

                              sfarġel (Cydonia oblonga; C. vulgaris; C. japonica)

                              żerriegħa tal-kolza (Brassica napus var. oleífera)

                              lampun (Rubus idaeus)

                              żerriegħa tal-għosfor (Carthamus tinctorius)

                              serradella/sieq l-għasfur (Ornithopus sativus)

                              ġulġlien (Sesamum indicum)

                              fażola tas-sojja (Glycine soja)

                              ħwawar: weraq randa (Laurus nobilis); xibta (Anethum graveolens); żerriegħa tal-fienu (Trigonella foenumgraecum); żagħfran (Crocus sativus): sagħtar (Thymus vulgaris); żagħfran tal-Indja (Curcuma longa)

                              frawli (Fragaria spp.)

                              żerriegħa tal-ġirasol (Helianthus annuus)

                              mandolin (Citrus tangerina); mandolin (Citrus reticulata) klementini (C. unshiu);

                              liftija u rapa tan-nevew (Brassica rapa var. rapifera u oleifera spp.)

                              ġulbiena sewda/ġulbiena komuni (Vicia sativa)

                              viper’s Grass (Scorzonera hispanica)

                              ġewż (Jugland spp.: J. regia)

                              dulliegħ (Citrullus vulgaris)

                              ħruġ ta’ fjuri ornamentali fis-sena tat-trattament.

                        PARTI B
                  Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, il-konklużjonijiet tar-rapport ta’ reviżjoni dwar it-tijametossam, u b’mod partikolari l-Appendiċijiet I u II tiegħu, kif ġie ffinalizzat mill-Kumitat Permanenti dwar il-Katina Alimentari u s-Saħħa tal-Annimali fl-14 ta’ Lulju 2006 u l-konklużjonijiet tal-addendum tar-rapport ta’ reviżjoni dwar it-tijametossam kif ġie ffinalizzat fil-Kumitat Permanenti dwar il-Katina Alimentari u s-Saħħa tal-Annimali fil-15 ta’ Marzu 2013 għandhom jiġu kkunsidrati.
                  F’din il-valutazzjoni globali, l-Istati Membri jridu joqogħdu partikolarment attenti:

                              —

                              għall-potenzjal ta’ kontaminazzjoni tal-ilma ta’ taħt l-art, partikolarment tas-sustanza attiva u l-prodotti metaboliċi tagħha NOA 459602, SYN 501406 u CGA 322704, meta s-sustanza attiva tiġi applikata fir-reġjuni li għandhom ħamrija vulnerabbli u/jew kundizzjonijiet klimatiċi,

                              —

                              il-protezzjoni tal-organiżmi akkwatiċi,

                              —

                              ir-riskji fit-tul għall-annimali erbivori żgħar jekk is-sustanza tintuża fit-trattament taż-żrieragħ.

                        L-Istati Membri għandhom jiżguraw li:

                              —

                              il-kisi taż-żerriegħa jsir biss f’faċilitajiet professjonali għat-trattament taż-żerriegħa. Dawk il-faċilitajiet iridu japplikaw l-aqwa metodi disponibbli biex jiżguraw li r-rilaxx ta’ trab ikun minimizzat waqt l-applikazzjoni għaż-żerriegħa, il-ħażna u t-trasport,

                              —

                              għandu jintuża tagħmir xieraq tal-ħrit u ż-żrigħ biex jiżgura livell għoli ta’ inkorporazzjoni fil-ħamrija, jimminimizza t-tixrid ta’ żerriegħa u jimminimizza l-emissjoni tat-trab,

                              —

                              il-kundizzjonijiet tal-awtorizzazzjoni jkunu jinkludu, fejn xieraq, miżuri ta’ mitigazzjoni tar-riskju biex jiġu protetti n-naħal,

                              —

                              jinbdew programmi ta’ monitoraġġ biex jivverifikaw l-esponiment reali tan-naħal għat-tijametossam f’inħawi użati b’mod estensiv min-naħal għat-tfittxija tal-ikel jew minn min irabbi n-naħal, fejn u kif ikun xieraq.

                        Il-kundizzjonijiet għall-użu għandhom jinkludu, fejn xieraq, miżuri għat-tnaqqis tar-riskju.
                  In-notifikatur għandu jressaq informazzjoni konfermattiva fir-rigward ta’ dan li ġej:

                              (a)

                              ir-riskju għal pollinaturi li mhumiex in-naħal tal-għasel;

                              (b)

                              ir-riskju għan-naħal tal-għasel li jfittxu n-nektar jew it-trab tad-dakra għall-ikel f’għelejjel sussegwenti;

                              (c)

                              l-assorbiment potenzjali permezz tal-għeruq sabiex joħorġu l-fjuri mill-ħxejjex slavaġ;

                              (d)

                              ir-riskju għan-naħal tal-għasel li jfittxu n-nida tal-għasel tal-insetti għall-ikel;

                              (e)

                              l-esponiment ta’ guttazzjoni potenzjali u r-riskju akut u fit-tul għas-soppravivenza u l-iżvilupp tal-kolonja, u r-riskju għad-duqqajs tan-naħal li jirriżulta minn tali esponiment;

                              (f)

                              l-esponiment għat-trab li jinġarr mir-riħ wara l-ħrit u ż-żrigħ u r-riskju akut u fuq perjodu twil ta’ żmien għas-soppravivenza u l-iżvilupp tal-kolonja, u r-riskju għad-duqqajs tan-naħal li jirriżulta minn tali esponiment;

                              (g)

                              ir-riskju akut u fuq terminu twil ta’ żmien għas-soppravivenza u l-iżvilupp tal-kolonja u r-riskju għad-duqqajs tan-naħal fil-każ tan-naħal tal-għasel minħabba l-inġestjoni tan-nektar u t-trab tad-dakra.

                        In-notifikatur għandu jippreżenta tali informazzjoni lill-Kummissjoni, lill-Istati Membri u lill-Awtorità sal-31 ta’ Diċembru 2014.”

                  (3)

                  Il-kolonna “Dispożizzjonijiet speċifiċi” tar-ringiela 216, Imidakloprid, tal-Parti A tal-Anness tar-Regolament ta’ Implimentazzjoni (UE) Nru 540/2011 tinbidel b’dan li ġej:
                  “PARTI A
                  L-użu professjonali bħala insettiċida biss jista’ jiġi awtorizzat.
                  L-użu bħala trattament taż-żerriegħa jew trattament tal-ħamrija ma għandux jiġi awtorizzat għaċ-ċereali li ġejjin, meta dawn iċ-ċereali jinżergħu minn Jannar sa Ġunju.
                  xgħir, millieġ, ħafur, ross, segala, sorgu, triticale, qamħ.
                  It-trattamenti fuq il-weraq ma għandhomx ikunu awtorizzati għaċ-ċereali li ġejjin:
                  xgħir, millieġ, ħafur, ross, segala, sorgu, triticale, qamħ.
                  L-użu bħala trattament taż-żerriegħa, trattament tal-ħamrija jew applikazzjoni fuq il-weraq ma għandhomx ikunu awtorizzati għall-għelejjel li ġejjin, bl-eċċezzjoni tal-użu fis-serer u tat-trattamenti fuq il-weraq wara li joħorġu l-fjuri:

                              Alfalfa (Medicago sativa)

                              lewż (Prunus amygdalus; P. communis; Amygdalus communis)

                              anisi (Pimpinella anisum); badjan jew anisi stilla (Illicium verum); karwija (Carum carvi); kosbor (Coriandrum sativum); kemmun (Cuminum cyminum); bużbież (Foeniculum vulgare); frott tal-ġnibru (Juniperus communis)

                              tuffieħ (Malus pumila; M. sylvestris; M. communis; Pyrus malus)

                              berquq (Prunus armeniaca)

                              avokado (Persea americana)

                              banana (Musa sapientum; M. cavendishii; M. nana)

                              fażola (Phaseolus spp.)

                              għollieq (Rubus fruticosus)

                              blueberry, blueberry Ewropea, wild bilberry, whortleberry (Vaccinium myrtillus); blueberry Amerikana (V. corymbosum)

                              ful, ful iż-żwiemel, (Vicia faba var. major; var. equina; var. Minor)

                              qamħ Saraċin (Fagopyrum esculentum)

                              ħarrub, siġra tal-ħarrub, ħarrub (‘locust bean’) (Ceratonia siliqua)

                              żerriegħa taż-żejt tar-rignu (Ricinus communis)

                              ċiras (Prunus avium)

                              qastan (Castanea spp.)

                              ċiċri (Cicer arietinum)

                              bżar aħmar (Capsicum frutescens; C. annuum); bżar tal-kukki, bżar tal-Ġamajka (Pimenta officinalis)

                              silla (Trifolium spp.)

                              kafe (Coffea spp. arabica, robusta, liberica)

                              qoton (Gossypium spp.)

                              fażola tal-għajn, fażola għajnha sewda (Vigna unguiculata)

                              cranberries (Vaccinium macrocarpon); European cranberries (Vaccinum oxycoccus)

                              ħjar (Cucumis sativus)

                              passolina sewda (Ribes nigrum); ħamra u bajda (R. rubrum)

                              tamal (Phoenix dactylifera)

                              frott tas-sebuqa (Sambucus nigra)

                              ir-ribes (Ribes uva-cripsa)

                              grejpfrut (C. paradisi)

                              għeneb (Vitis vinifera)

                              ġewż tal-art/karawett (Arachis hypogea)

                              ġellewż (Corylus avellana)

                              qanneb (Cannabis sativa)

                              japanese rose (Rosa rugosa)

                              kiwi (Actinidia chinensis)

                              mill-familja tal-legumi: sieq l-għasfur/trifoll (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); sanfwan, esparcette (Onobrychis sativa); silla (Hedysarum coronarium)

                              lumi u lajm (Citrus limon); lajm qares (C. aurantiifolia); lajm ħelu (C. limetta)

                              għads (Lens esculenta; Ervum lens)

                              żerriegħa tal-kittien (Linum usitatissimum)

                              lupini (Lupinus spp.)

                              qamħirrun/qamħ (Zea mays)

                              żerriegħa tal-bettieħ (Cucumis melo)

                              żerriegħa tal-mustarda: mustarda bajda (Brassica alba; B. hirta; Sinapis alba); mustarda sewda (Brassica nigra; Sinapis nigra)

                              okra (Abelmoschus esculentus); gombo (Hibiscus esculentus)

                              żebbuġ (Olea europaea)

                              larinġ: larinġa ħelwa (Citrus sinensis); larinġa qarsa (C. aurantium)

                              ħawħ u nuċiprisk (Prunus persica; Amygdalus persica; Persica laevis)

                              lanġas (Pyrus communis)

                              piżelli piżella tal-ġnien (Pisum sativum); piżelli (field pea) (P. arvense)

                              nagħniegħ (Mentha spp.: M. piperita)

                              kaki (Diospyros kaki: D. virginiana)

                              pistaċċi (Pistacia vera)

                              għanbaqar u prun selvaġġ greengage, mirabelle, damson (Prunus domestica); prun selvaġġ (P. spinosa)

                              żerriegħet il-pepprin (Papaver somniferum)

                              qargħa aħmar, qargħa xitwi (‘squash’), gourds u qargħa bagħli (Cucurbita spp.)

                              pyrethrum, (Chrysanthemum cinerariifolium)

                              sfarġel (Cydonia oblonga; C. vulgaris; C. japonica)

                              żerriegħa tal-kolza (Brassica napus var. oleífera)

                              lampun (Rubus idaeus)

                              żerriegħa tal-għosfor (Carthamus tinctorius)

                              serradella/sieq l-għasfur (Ornithopus sativus)

                              ġulġlien (Sesamum indicum)

                              fażola tas-sojja (Glycine soja)

                              ħwawar: weraq randa (Laurus nobilis); xibta (Anethum graveolens); żerriegħa tal-fienu (Trigonella foenumgraecum); żagħfran (Crocus sativus): sagħtar (Thymus vulgaris); żagħfran tal-Indja (Curcuma longa)

                              frawli (Fragaria spp.)

                              żerriegħa tal-ġirasol (Helianthus annuus)

                              mandolin (Citrus tangerina); mandolin (Citrus reticulata) klementini (C. unshiu);

                              liftija u rapa tan-nevew (Brassica rapa var. rapifera u oleifera spp.)

                              ġulbiena sewda/ġulbiena komuni (Vicia sativa)

                              viper’s Grass (Scorzonera hispanica)

                              ġewż (Jugland spp.: J. regia)

                              dulliegħ (Citrullus vulgaris)

                              ħruġ ta’ fjuri ornamentali fis-sena tat-trattament.

                        PARTI B
                  Fil-valutazzjoni tal-applikazzjonijiet għall-awtorizzazzjoni tal-prodotti għall-protezzjoni tal-pjanti li fihom l-imidakloprid, l-Istati Membri għandhom jagħtu attenzjoni partikolari lill-kriterji fl-Artikolu 4(3) tar-Regolament (KE) Nru 1107/2009, u għandhom jaċċertaw li kull dejta u informazzjoni meħtieġa tiġi pprovduta qabel ma tingħata tali awtorizzazzjoni.
                  Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, il-konklużjonijiet tar-rapport ta’ reviżjoni dwar l-imidakloprid, u b’mod partikolari l-Appendiċijiet I u II tiegħu, kif iffinalizzat mill-Kumitat Permanenti dwar il-Katina Alimentari u s-Saħħa tal-Annimali fis-26 ta’ Settembru 2008 u l-konklużjonijiet tal-addendum tar-rapport ta’ reviżjoni dwar l-imidakloprid kif iffinalizzat fil-Kumitat Permanenti dwar il-Katina Alimentari u s-Saħħa tal-Annimali tal-15 ta’ Marzu 2013 għandhom jiġu kkunsidrati.
                  F’din il-valutazzjoni globali, l-Istati Membri jridu joqogħdu partikolarment attenti:

                              —

                              għas-sikurezza tal-operaturi u l-ħaddiema u jiżguraw li l-kundizzjonijiet tal-użu jippreskrivu l-applikazzjoni ta’ tagħmir ta’ protezzjoni personali adegwat,

                              —

                              għall-impatt fuq organiżmi akkwatiċi, artropodi mhux fil-mira, ħniex, u makroorganiżmi oħra tal-ħamrija u għandhom jassiguraw li l-kundizzjonijiet tal-awtorizzazzjoni jinkludu, fejn xieraq, miżuri għall-mitigazzjoni tar-riskju.

                        L-Istati Membri għandhom jiżguraw li:

                              —

                              il-kisi taż-żerriegħa jsir biss f’faċilitajiet professjonali għat-trattament taż-żerriegħa. Dawk il-faċilitajiet iridu japplikaw l-aqwa metodi disponibbli biex jiżguraw li r-rilaxx ta’ trab ikun minimizzat waqt l-applikazzjoni għaż-żerriegħa, il-ħażna u t-trasport,

                              —

                              għandu jintuża tagħmir xieraq tal-ħrit u ż-żrigħ biex jiżgura livell għoli ta’ inkorporazzjoni fil-ħamrija, jimminimizza t-tixrid ta’ żerriegħa u jimminimizza l-emissjoni tat-trab,

                              —

                              il-kundizzjonijiet tal-awtorizzazzjoni jkunu jinkludu, fejn xieraq, miżuri ta’ mitigazzjoni tar-riskju biex jiġu protetti n-naħal,

                              —

                              jinbdew programmi ta’ monitoraġġ biex jiġi vverifikat l-esponiment reali tan-naħal għall-imidakloprid f’inħawi użati b’mod estensiv min-naħal għat-tfittxija tal-ikel jew minn min irabbi n-naħal, fejn u kif ikun xieraq.

                        Il-kundizzjonijiet għall-użu għandhom jinkludu, fejn xieraq, miżuri għat-tnaqqis tar-riskju.
                  In-notifikatur għandu jressaq informazzjoni konfermattiva fir-rigward ta’ dan li ġej:

                              (a)

                              ir-riskju għal pollinaturi li mhumiex in-naħal tal-għasel;

                              (b)

                              ir-riskju għan-naħal tal-għasel li jfittxu n-nektar jew it-trab tad-dakra għall-ikel f’għelejjel sussegwenti;

                              (c)

                              l-assorbiment potenzjali permezz tal-għeruq sabiex joħorġu l-fjuri mill-ħxejjex slavaġ;

                              (d)

                              ir-riskju għan-naħal tal-għasel li jfittxu n-nida tal-għasel tal-insetti għall-ikel;

                              (e)

                              l-esponiment ta’ guttazzjoni potenzjali u r-riskju akut u fit-tul għas-soppravivenza u l-iżvilupp tal-kolonja, u r-riskju għad-duqqajs tan-naħal li jirriżulta minn tali esponiment;

                              (f)

                              l-esponiment għat-trab li jinġarr mir-riħ wara l-ħrit u ż-żrigħ u r-riskju akut u fuq perjodu twil ta’ żmien għas-soppravivenza u l-iżvilupp tal-kolonja, u r-riskju għad-duqqajs tan-naħal li jirriżulta minn tali esponiment;

                              (g)

                              ir-riskju akut u fuq terminu twil ta’ żmien għas-soppravivenza u l-iżvilupp tal-kolonja u r-riskju għad-duqqajs tan-naħal fil-każ tan-naħal tal-għasel minħabba l-inġestjoni tan-nektar u t-trab tad-dakra.

                        In-notifikatur għandu jippreżenta tali informazzjoni lill-Kummissjoni, lill-Istati Membri u lill-Awtorità sal-31 ta’ Diċembru 2014.”

      ANNESS II

         Lista ta’ żrieragħ, kif imsemmija fl-Artikolu 2

      Iż-żrieragħ trattati bil-prodotti għall-protezzjoni tal-pjanti li fihom il-klotijanidin, it-tijametossam u l-imidakloprid u li l-użu u t-tqegħid fis-suq tagħhom huwa pprojbit:

                  xgħir, millieġ, ħafur, ross, segala, sorgu, triticale, qamħ meta dawn iċ-ċereali jinżergħu minn Jannar sa Ġunju.

                  Alfalfa (Medicago sativa)

                  anisi (Pimpinella anisum); badjan jew anisi stilla (Illicium verum); karwija (Carum carvi); kosbor (Coriandrum sativum); kemmun (Cuminum cyminum); bużbież (Foeniculum vulgare); frott tal-ġnibru (Juniperus communis)

                  fażola (Phaseolus spp.)

                  ful, ful iż-żwiemel, (Vicia faba var. major; major; var. equina; var. minor)

                  qamħ Saraċin (Fagopyrum esculentum)

                  Żerriegħa taż-żejt tar-rignu (Ricinus communis)

                  ċiċri (Cicer arietinum)

                  bżar aħmar (Capsicum frutescens; C. annuum); bżar tal-kukki, Bżar tal-Ġamajka (Pimenta officinalis)

                  silla (Trifolium spp.). kafè (Coffea spp. arabica, robusta, liberica)

                  qoton (Gossypium spp.)

                  fażola tal-għajn, fażola għajnha sewda (Vigna unguiculata)

                  ħjar (Cucumis sativus)

                  ġewż tal-art, karawett (Arachis hypogea)

                  qanneb (Cannabis sativa)

                  mill-familja tal-legumi: sieq l-għasfur/trifoll (Lotus corniculatus); lespedeza (Lespedeza spp.); kudzu (Pueraria lobata); sesbania (Sesbania spp.); sanfwan, esparcette (Onobrychis sativa); silla (Hedysarum coronarium)

                  għads (Lens esculenta; Ervum lens)

                  żerriegħa tal-kittien (Linum usitatissimum), lupini (Lupinus spp.)

                  qamħirrun/qamħ (Zea mays)

                  żerriegħa tal-bettieħ (Cucumis melo)

                  żerriegħa tal-mustarda: mustarda bajda (Brassica alba; B. hirta; Sinapis alba); mustarda sewda (Brassica nigra; Sinapis nigra)

                  okra (Abelmoschus esculentus); gombo (Hibiscus esculentus).

                  piżelli piżella tal-ġnien (Pisum sativum); piżelli (field pea) (P. arvense)

                  nagħniegħ (Mentha spp.: M. piperita)

                  żerriegħet il-pepprin (Papaver somniferum)

                  qargħa aħmar, qargħa xitwi (‘squash’), gourds u qargħa bagħli (Cucurbita spp.)

                  pyrethrum, (Chrysanthemum cinerariifolium)

                  żerriegħa tal-kolza (Brassica napus var. oleífera)

                  żerriegħa tal-għosfor (Carthamus tinctorius)

                  ġulġlien (Sesamum indicum)

                  fażola tas-sojja (Glycine soja)

                  ħwawar: weraq randa (Laurus nobilis); xibta (Anethum graveolens); żerriegħa tal-fienu (Trigonella foenumgraecum); żagħfran (Crocus sativus): sagħtar (Thymus vulgaris); żagħfran tal-Indja (Curcuma longa)

                  frawli (Fragaria spp.)

                  żerriegħa tal-ġirasol (Helianthus annuus)

                  liftija u rapa tan-nevew (Brassica rapa var. rapifera u oleifera spp.)

                  ġulbiena sewda/ġulbiena komuni (Vicia sativa)

                  dulliegħ (Citrullus vulgaris)

                  ħruġ ta’ fjuri ornamentali fis-sena tat-trattament.


title: Regolament ta’ Implimentazzjoni tal-Kummissjoni (UE) Nru 151/2014 tat- 18 ta’ Frar 2014 li japprova s-sustanza attiva aċidu S-abxissiku, b’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011  Test b’relevanza għaż-ŻEE

text:
                  19.2.2014

                  MT

                  Il-Ġurnal Uffiċjali tal-Unjoni Ewropea

                  L 48/1

            REGOLAMENT TA’ IMPLIMENTAZZJONI TAL-KUMMISSJONI (UE) Nru 151/2014
      tat-18 ta’ Frar 2014
      li japprova s-sustanza attiva aċidu S-abxissiku, b’konformità mar-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti, u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2) u l-Artikolu 78(2) tiegħu,
      Billi:

                  (1)

                  Skont l-Artikolu 80(1)(a) tar-Regolament (KE) Nru 1107/2009, fir-rigward tal-proċedura u l-kundizzjonijiet għall-approvazzjoni, għandha tapplika d-Direttiva tal-Kunsill 91/414/KEE (2) għas-sustanzi attivi li għalihom ġiet adottata Deċiżjoni skont l-Artikolu 6(3) ta’ dik id-Direttiva qabel l-14 ta’ Ġunju 2011. Għall-aċidu S-abxissiku, il-kundizzjonijiet tal-Artikolu 80(1)(a) tar-Regolament (KE) Nru 1107/2009 huma ssodisfati bid-Deċiżjoni ta’ Implimentazzjoni tal-Kummissjoni 2011/253/UE (3).

                  (2)

                  Skont l-Artikolu 6(2) tad-Direttiva 91/414/KEE, fit-9 ta’ Diċembru 2010, il-Pajjiżi l-Baxxi rċevew applikazzjoni mingħand Sumitomo Chemical Agro Europe SAS għall-inklużjoni tas-sustanza attiva aċidu S-abxissiku fl-Anness I tad-Direttiva 91/414/KEE. Id-Deċiżjoni ta’ Implimentazzjoni 2011/253/UE kkonfermat li d-dossier kien “komplut” fis-sens li fil-prinċipju seta’ jitqies li jissodisfa r-rekwiżiti tad-dejta u tal-informazzjoni tal-Annessi II u III tad-Direttiva 91/414/KEE.

                  (3)

                  Għal dik is-sustanza attiva, ġew ivvalutati l-effetti fuq is-saħħa tal-bniedem u tal-annimali u fuq l-ambjent, skont id-dispożizzjonijiet tal-Artikolu 6(2) u (4) tad-Direttiva 91/414/KEE, għall-użi proposti mill-applikant. Fil-21 ta’ Mejju 2012, ir-relatur maħtur mill-Istat Membru ressaq abbozz tar-rapport ta’ valutazzjoni.

                  (4)

                  L-abbozz tar-rapport ta’ valutazzjoni ġie analizzat mill-Istati Membri u mill-Awtorità Ewropea dwar is-Sigurtà fl-Ikel (minn hawn ’il quddiem “l-Awtorità”). Fit-23 ta’ Lulju 2013, l-Awtorità ppreżentat il-konklużjoni tagħha (4) lill-Kummissjoni dwar il-valutazzjoni tar-riskju tal-pestiċidi tas-sustanza attiva S-abxissiku. L-abbozz tar-rapport ta’ valutazzjoni u l-konklużjoni tal-Awtorità ġew analizzati mill-Istati Membri u mill-Kummissjoni fil-Kumitat Permanenti dwar il-Katina Alimentari u s-Saħħa tal-Annimali, u fit-13 ta’ Diċembru 2013 ġew iffinalizzati fil-format ta’ rapport ta’ analiżi tal-Kummissjoni għall-aċidu S-abxissiku.

                  (5)

                  Minn bosta eżaminazzjonijiet li saru deher li l-prodotti għall-protezzjoni tal-pjanti li fihom l-aċidu S-abxissiku jistgħu jkunu mistennija jissodisfaw, b’mod ġenerali, ir-rekwiżiti stabbiliti fl-Artikolu 5(1)(a) u (b) u fl-Artikolu 5(3) tad-Direttiva 91/414/KEE, b’mod partikolari fir-rigward tal-użi li kienu eżaminati u ddettaljati fir-rapport ta’ analiżi tal-Kummissjoni. Għaldaqstant, huwa xieraq li l-aċidu S-abxissiku jiġi approvat.

                  (6)

                  Madankollu, skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, hemm bżonn li jiddaħħlu ċerti kundizzjonijiet u restrizzjonijiet.

                  (7)

                  Għandu jitħalla jgħaddi żmien raġonevoli qabel l-approvazzjoni, ħalli l-Istati Membri u l-partijiet interessati jkunu jistgħu jħejju ruħhom biex jilħqu r-rekwiżiti l-ġodda li jirriżultaw mill-approvazzjoni.

                  (8)

                  Madankollu, bla preġudizzju għall-obbligi stabbiliti fir-Regolament (KE) Nru 1107/2009 bħala konsegwenza tal-approvazzjoni, u meta titqies is-sitwazzjoni speċifika li nħolqot bit-tranżizzjoni mid-Direttiva 91/414/KEE għar-Regolament (KE) Nru 1107/2009, għandu japplika dan li ġej. L-Istati Membri għandhom jingħataw perjodu ta’ sitt xhur wara l-approvazzjoni biex jirrevedu l-awtorizzazzjonijiet tal-prodotti għall-protezzjoni tal-pjanti li fihom l-aċidu S-abxissiku. L-Istati Membri għandhom ivarjaw, jissostitwixxu jew jirtiraw l-awtorizzazzjonijiet kif xieraq. B’deroga minn dik l-iskadenza, għandu jingħata perjodu itwal għas-sottomissjoni u għall-valutazzjoni tad-dossier komplut tal-Anness III, kif stipulat fid-Direttiva 91/414/KEE, ta’ kull prodott għall-protezzjoni tal-pjanti għal kull użu maħsub skont il-prinċipji uniformi.

                  (9)

                  L-esperjenza miksuba minn inklużjonijiet fl-Anness I tad-Direttiva 91/414/KEE ta’ sustanzi attivi evalwati fil-qafas tar-Regolament tal-Kummissjoni (KEE) Nru 3600/92 (5) uriet li jistgħu jinqalgħu xi diffikultajiet fl-interpretazzjoni tad-dmirijiet tad-detenturi ta’ awtorizzazzjonijiet eżistenti dwar l-aċċess għad-dejta. Għalhekk, sabiex jiġu evitati aktar diffikultajiet, jidher li hemm bżonn li jiġu ċċarati d-dmirijiet tal-Istati Membri, speċjalment id-dmir li jivverifikaw li d-detentur tal-awtorizzazzjoni juri li għandu aċċess għal dossier li jissodisfa r-rekwiżiti tal-Anness II ta’ dik id-Direttiva. Madankollu, din il-kjarifika ma timponi l-ebda obbligu ġdid fuq l-Istati Membri jew fuq id-detenturi tal-awtorizzazzjonijiet, meta mqabbla mad-Direttivi li ġew adottati s’issa li jemendaw l-Anness I ta’ dik id-Direttiva jew ir-Regolamenti li japprovaw is-sustanzi attivi.

                  (10)

                  Skont l-Artikolu 13(4) tar-Regolament (KE) Nru 1107/2009, l-Anness tar-Regolament ta’ Implimentazzjoni tal-Kummissjoni (UE) Nru 540/2011 (6) għandu jiġi emendat skont dan.

                  (11)

                  Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

            ADOTTAT DAN IR-REGOLAMENT:
      Artikolu 1
      Approvazzjoni ta’ sustanza attiva
      Is-sustanza attiva aċidu S-abxissiku, kif speċifikat fl-Anness I, hija approvata bil-kundizzjonijiet stipulati f’dak l-Anness.
      Artikolu 2
      Valutazzjoni mill-ġdid tal-prodotti għall-protezzjoni tal-pjanti
      1.   B’konformità mar-Regolament (KE) Nru 1107/2009, fejn meħtieġ, l-Istati Membri għandhom jemendaw jew jirtiraw awtorizzazzjonijiet eżistenti tal-prodotti għall-protezzjoni tal-pjanti li fihom l-aċidu S-abxissiku bħala sustanza attiva sal-31 ta’ Diċembru 2014.
      Sa dik id-data dawn għandhom jivverifikaw b’mod partikolari li jkunu ntlaħqu l-kundizzjonijiet fl-Anness I ta’ dan ir-Regolament, ħlief dawk identifikati fil-kolonna dwar dispożizzjonijiet speċifiċi ta’ dak l-Anness, u li d-detentur tal-awtorizzazzjoni għandu dossier, jew għandu aċċess għalih, li jilħaq ir-rekwiżiti tal-Anness II tad-Direttiva 91/414/KEE skont il-kundizzjonijiet tal-Artikolu 13(1) sa (4) ta’ dik id-Direttiva u l-Artikolu 62 tar-Regolament (KE) Nru 1107/2009.
      2.   B’deroga mill-paragrafu 1, għal kull prodott awtorizzat għall-protezzjoni tal-pjanti li fih l-aċidu S-abxissiku bħala l-unika sustanza attiva jew inkella bħala waħda minn bosta sustanzi attivi li lkoll huma elenkati fl-Anness tar-Regolament ta’ Implimentazzjoni (UE) Nru 540/2011, l-Istati Membri, mhux iktar tard mit-30 ta’ Ġunju 2014, għandhom jerġgħu jevalwaw il-prodott skont il-prinċipji uniformi, kif jissemma fl-Artikolu 29(6) tar-Regolament (KE) Nru 1107/2009, fuq il-bażi ta’ dossier li jissodisfa r-rekwiżiti tal-Anness III tad-Direttiva 91/414/KEE u billi titqies il-kolonna dwar id-dispożizzjonijiet speċifiċi tal-Anness I ta’ dan ir-Regolament. Skont dik l-evalwazzjoni, dawn għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 29(1) tar-Regolament (KE) Nru 1107/2009.
      Meta dan ikun stabbilit, l-Istati Membri għandhom:

                  (a)

                  fil-każ ta’ prodott li jkun fih l-aċidu S-abxissiku bħala l-unika sustanza attiva, meta meħtieġ, l-Istati Membri għandhom jemendaw jew jirtiraw l-awtorizzazzjoni sa mhux aktar tard mill-31 ta’ Diċembru 2015; jew

                  (b)

                  fil-każ ta’ prodott li jkun fih l-aċidu S-abxissiku bħala waħda minn bosta sustanzi attivi, meta meħtieġ, l-Istati Membri għandhom jemendaw jew jirtiraw l-awtorizzazzjoni sal-31 ta’ Diċembru 2015 jew sad-data ffissata għal din l-emenda jew għal dan l-irtirar fl-att/i rispettivi li jkunu żiedu s-sustanza/i rilevanti fl-Anness I tad-Direttiva 91/414/KEE jew li jkunu approvaw dik is-sustanza/i, skont liema minnhom tkun l-iktar riċenti.

            Artikolu 3
      Emendi fir-Regolament ta’ Implimentazzjoni (UE) Nru 540/2011
      L-Anness tar-Regolament ta’ Implimentazzjoni (UE) Nru 540/2011 huwa emendat skont l-Anness II ta’ dan ir-Regolament.
      Artikolu 4
      Id-dħul fis-seħħ u d-data tal-applikazzjoni
      Dan ir-Regolament għandu jidħol fis-seħħ fl-20 jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Għandu jibda japplika mill-1 ta’ Lulju 2014.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-18 ta’ Frar 2014.

               Għall-Kummissjoni

               Il-President

            José Manuel BARROSO

         (1)  ĠU L 309, 24.11.2009, p. 1.

         (2)  Id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, 19.8.1991, p. 1).

         (3)  Id-Deċiżjoni ta’ Implimentazzjoni tal-Kummissjoni 2011/253/UE tas-26 ta’ April 2011 li tagħraf fil-prinċipju l-kompletezza tad-dossiers sottomessi għal eżaminazzjoni dettaljata fid-dawl tal-possibbiltà tal-inklużjoni tal-metobromuron, l-aċidu S-Abscisic, il-Bacillus amyloliquefaciens subsp. plantarum D747, il-Bacillus pumilus QST 2808 u l-iStreptomyces lydicus WYEC 108 fl-Anness I tad-Direttiva tal-Kunsill 91/414/KEE (ĠU L 106, 27.4.2011, p. 13).

         (4)  EFSA Journal 2013; 11(8):3341. Jinsab onlajn: www.efsa.europa.eu

         (5)  Ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta t-tqegħid fis-suq ta’ prodotti għall-protezzjoni tal-pjanti (ĠU L 366, 15.12.1992, p. 10).

         (6)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam il-lista ta’ sustanzi attivi approvati (ĠU L 153, 11.6.2011, p. 1).

         ANNESS I

                     Isem Komuni, Numri ta’ Identifikazzjoni

                     Isem tal-IUPAC

                     Purità (1)

                     Data tal-approvazzjoni

                     Skadenza tal-approvazzjoni

                     Dispożizzjonijiet speċifiċi

                     L-aċidu S-abxissiku
                     Nru tas-CAS 21293-29-8
                     Nru tas-CIPAC
                     Mhux allokat

                     aċidu (2Z,4E)-5-[(1S)-1-idrossi-2,6,6-trimetil-4-ossoċikloeż-2-en-1-il]-3-metilpenta-2,4-dienojku
                     jew
                     aċidu (7E,9Z)-(6S)-6-idrossi-3-osso-11-apo-ε-karoten-11-ojku

                     960  g/kg

                     1 ta’ Lulju 2014

                     30 ta’ Ġunju 2024

                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tal-analiżi dwar l-aċidu S-abxissiku, u partikolarment l-Appendiċijiet I u II tiegħu, kif iffinalizzati fil-Kumitat Pemanenti dwar il-Katina Alimentari u s-Saħħa tal-Annimali fit-13 ta’ Diċembru 2013.
                     F’din il-valutazzjoni ġenerali l-Istati Membri jridu jagħtu attenzjoni partikolari lill-protezzjoni tal-organiżmi akkwatiċi.
                     Meta xieraq, il-kundizzjonijiet tal-użu għandhom jinkludu miżuri li jtaffu r-riskju.

            (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tal-analiżi.

         ANNESS II
         Fil-Parti B tal-Anness tar-Regolament ta’ Implimentazzjoni tal-Kummissjoni (UE) Nru 540/2011, tiżdied din l-annotazzjoni:

                        Numru

                        Isem Komuni, Numri ta’ Identifikazzjoni

                        Isem tal-IUPAC

                        Purità (*)

                        Data tal-approvazzjoni

                        Skadenza tal-approvazzjoni

                        Dispożizzjonijiet speċifiċi

                        “65

                        L-aċidu S-abxissiku
                        Nru tas-CAS
                        21293-29-8
                        Nru tas-CIPAC
                        Mhux allokat

                        aċidu (2Z,4E)-5-[(1S)-1-idrossi-2,6,6-trimetil-4-ossoċikloeż-2-en-1-il]-3-metilpenta-2,4-dienojku
                        jew
                        aċidu (7E,9Z)-(6S)-6-idrossi-3-osso-11-apo-ε-karoten-11-ojku

                        960  g/kg

                        l-1 ta’ Lulju 2014

                        it-30 ta’ Ġunju 2024

                        Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tal-analiżi dwar l-aċidu S-abxissiku, u partikolarment l-Appendiċijiet I u II tiegħu, kif iffinalizzati fil-Kumitat Pemanenti dwar il-Katina Alimentari u s-Saħħa tal-Annimali fit-13 ta’ Diċembru 2013.
                        F’din il-valutazzjoni ġenerali, l-Istati Membri għandhom jagħtu attenzjoni partikolari lill-protezzjoni tal-organiżmi akkwatiċi.
                        Meta xieraq, il-kundizzjonijiet tal-użu għandhom jinkludu miżuri li jtaffu r-riskju.”

            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tal-analiżi.


title: Regolament ta’ Implimentazzjoni tal-Kummissjoni (UE) Nru 1177/2013 tal- 20 ta’ Novembru 2013 li japprova s-sustanza attiva spirotetramat, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011  Test b’relevanza għaż-ŻEE

text:
                  21.11.2013

                  MT

                  Il-Ġurnal Uffiċjali tal-Unjoni Ewropea

                  L 312/28

            REGOLAMENT TA’ IMPLIMENTAZZJONI TAL-KUMMISSJONI (UE) Nru 1177/2013
      tal-20 ta’ Novembru 2013
      li japprova s-sustanza attiva spirotetramat, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta’ prodotti għall-protezzjoni tal-pjanti u li jemenda l-Anness tar-Regolament ta’ Implimentazzjoni tal-Kummissjoni (UE) Nru 540/2011
      (Test b’relevanza għaż-ŻEE)
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta’ Ottubru 2009 dwar it-tqegħid fis-suq ta’ prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b’mod partikolari l-Artikolu 13(2) u l-Artikolu 78(2) tiegħu,
      Billi:

                  (1)

                  Skont l-Artikolu 80(1)(a) tar-Regolament (KE) Nru 1107/2009, għandha tapplika d-Direttiva tal-Kunsill 91/414/KEE (2), fir-rigward tal-proċedura u l-kundizzjonijiet għall-approvazzjoni tas-sustanzi attivi li għalihom ġiet adottata deċiżjoni skont l-Artikolu 6(3) ta’ dik id-Direttiva qabel l-14 ta’ Ġunju 2011. Għas-spirotetramat, il-kundizzjonijiet tal-Artikolu 80(1)(a) tar-Regolament (KE) Nru 1107/2009 huma ssodisfati bid-Deċiżjoni tal-Kummissjoni 2007/560/KE (3).

                  (2)

                  Skont l-Artikolu 6(2) tad-Direttiva 91/414/KEE fid-9 ta’ Ottubru 2006 l-Awstrija rċeviet applikazzjoni mingħand Bayer CropScience AG biex is-sustanza attiva spirotetramat tiddaħħal fl-Anness I tad-Direttiva 91/414/KEE. Id-Deċiżjoni 2007/560/KE kkonfermat li d-dossier kien ‘komplut’ fis-sens li seta’ jitqies bħala wieħed li jissodisfa, fil-prinċipju, ir-rekwiżiti tad-dejta u tal-informazzjoni tal-Annessi II u III tad-Direttiva 91/414/KEE.

                  (3)

                  Għal dik is-sustanza attiva, l-effetti fuq is-saħħa tal-bniedem u tal-annimali u fuq l-ambjent ġew ivvalutati, skont id-dispożizzjonijiet tal-Artikolu 6(2) u (4) tad-Direttiva 91/414/KEE, għall-użi proposti mill-applikant. Ir-relatur maħtur mill-Istat Membru ssottometta abbozz ta’ rapport ta’ valutazzjoni fil-5 ta’ Mejju 2008.

                  (4)

                  L-abbozz tar-rapport tal-valutazzjoni ġie analizzat mill-Istati Membri u mill-Awtorità Ewropea dwar is-Sigurtà fl-Ikel (minn hawn ‘il quddiem “l-Awtorità”). Fis-27 ta’ Mejju 2013, l-Awtorità ppreżentat il-konklużjoni tagħha lill-Kummissjoni dwar il-valutazzjoni tar-riskju tal-pestiċidi tas-sustanza attiva spirotetramat (4). L-abbozz tar-rapport ta’ valutazzjoni u l-konklużjoni tal-Awtorità ġew evalwati mill-Istati Membri u mill-Kummissjoni fi ħdan il-Kumitat Permanenti dwar il-Katina Alimentari u s-Saħħa tal-Annimali u ġew iffinalizzati fit-3 ta’ Ottubru 2013 fil-format ta’ rapport ta’ reviżjoni tal-Kummissjoni għas-spirotetramat.

                  (5)

                  Minn bosta eżamijiet li saru, deher li l-prodotti għall-protezzjoni tal-pjanti li jinkludu s-spirotetramat huma mistennija li jissodisfaw, b’mod ġenerali, ir-rekwiżiti stabbiliti fl-Artikolu 5(1)(a) u (b) u fl-Artikolu 5(3) tad-Direttiva 91/414/KEE, b’mod partikolari fir-rigward tal-użu tagħhom li kien eżaminat u ddettaljat fir-rapport ta’ analiżi tal-Kummissjoni. Għaldaqstant, hu xieraq li s-spirotetramat jiġi approvat.

                  (6)

                  Madankollu, skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu u fid-dawl tal-għarfien xjentifiku u tekniku attwali, hemm bżonn li jiġu inklużi ċerti kundizzjonijiet u restrizzjonijiet. B’mod partikolari, ikun xieraq li tintalab iktar informazzjoni ta’ konferma.

                  (7)

                  Għandu jitħalla jgħaddi perjodu raġonevoli qabel l-approvazzjoni sabiex l-Istati Membri u l-partijiet interessati jkunu jistgħu jħejju ruħhom biex jissodisfaw ir-rekwiżiti l-ġodda li jirriżultaw mill-approvazzjoni.

                  (8)

                  Madankollu, bla preġudizzju għall-obbligi stabbiliti fir-Regolament (KE) Nru 1107/2009 bħala konsegwenza tal-approvazzjoni, u meta titqies is-sitwazzjoni speċifika li nħolqot bit-tranżizzjoni mid-Direttiva 91/414/KEE għar-Regolament (KE) Nru 1107/2009, għandu japplika dan li ġej. L-Istati Membri għandhom jingħataw perjodu ta’ sitt xhur wara l-approvazzjoni biex jeżaminaw l-awtorizzazzjonijiet tal-prodotti għall-protezzjoni tal-pjanti li fihom is-spirotetramat. L-Istati Membri għandhom, kif xieraq, ivarjaw, jissostitwixxu jew jirtiraw l-awtorizzazzjonijiet. B’deroga minn dik l-iskadenza, għandu jingħata perjodu itwal għas-sottomissjoni u għall-valutazzjoni tad-dossier komplut tal-Anness III, kif stipulat fid-Direttiva 91/414/KEE, ta’ kull prodott għall-protezzjoni tal-pjanti għal kull użu intenzjonat skont il-prinċipji uniformi.

                  (9)

                  L-esperjenza miksuba minn inklużjonijiet fl-Anness I tad-Direttiva 91/414/KEE ta’ sustanzi attivi evalwati fil-qafas tar-Regolament tal-Kummissjoni (KEE) Nru 3600/92 (5) uriet li jistgħu jinqalgħu xi diffikultajiet fl-interpretazzjoni tad-dmirijiet ta’ detenturi ta’ awtorizzazzjonijiet eżistenti dwar l-aċċess għad-dejta. Għalhekk, sabiex jiġu evitati aktar diffikultajiet, jidher li huwa meħtieġ li jiġu ċċarati l-obbligi tal-Istati Membri, speċjalment l-obbligu li jkun ivverifikat li d-detentur tal-awtorizzazzjoni juri li għandu aċċess għal dossier li jissodisfa r-rekwiżiti tal-Anness II ta’ dik id-Direttiva. Madankollu, din il-kjarifika ma timponi l-ebda obbligu ġdid fuq l-Istati Membri jew id-detenturi tal-awtorizzazzjonijiet, meta mqabbla mad-Direttivi li ġew adottati s’issa li jemendaw l-Anness I ta’ dik id-Direttiva jew ir-Regolamenti li japprovaw is-sustanzi attivi.

                  (10)

                  Skont l-Artikolu 13(4) tar-Regolament (KE) Nru 1107/2009, l-Anness tar-Regolament ta’ Implimentazzjoni (UE) Nru 540/2011 (6) għandu jiġi emendat skont dan.

                  (11)

                  Il-miżuri stipulati f’dan ir-Regolament huma konformi mal-opinjoni tal-Kumitat Permanenti dwar il-Katina Alimentari u s-Saħħa tal-Annimali,

            ADOTTAT DAN IR-REGOLAMENT:
      Artikolu 1
      Approvazzjoni ta’ sustanza attiva
      Is-sustanza attiva spirotetramat, kif speċifikata fl-Anness I, hi approvata skont il-kundizzjonijiet stipulati f’dak l-Anness.
      Artikolu 2
      Valutazzjoni mill-ġdid tal-prodotti għall-protezzjoni tal-pjanti
      1.   B’konformità mar-Regolament (KE) Nru 1107/2009, l-Istati Membri għandhom, fejn meħtieġ, jemendaw jew jirtiraw l-awtorizzazzjonijiet eżistenti tal-prodotti għall-protezzjoni tal-pjanti li fihom is-spirotetramat bħala sustanza attiva sal-31 ta’ Ottubru 2014.
      Sa dik id-data dawn għandhom, b’mod partikolari, jivverifikaw li jkunu ġew issodisfatti l-kundizzjonijiet fl-Anness I ta’ dan ir-Regolament, ħlief dawk identifikati fil-kolonna dwar dispożizzjonijiet speċifiċi ta’ dak l-Anness, u li d-detentur tal-awtorizzazzjoni għandu dossier jew għandu aċċess għalih, li jissodisfa r-rekwiżiti tal-Anness II tad-Direttiva 91/414/KEE skont il-kundizzjonijiet tal-Artikolu 13(1) sa (4) ta’ dik id-Direttiva u l-Artikolu 62 tar-Regolament (KE) Nru 1107/2009.
      2.   B’deroga mill-paragrafu 1, għal kull prodott awtorizzat għall-protezzjoni tal-pjanti li fihom is-spirotetramat, jew bħala l-unika sustanza attiva jew inkella bħala waħda minn bosta sustanzi attivi li lkoll huma elenkati fl-Anness tar-Regolament ta’ Implimentazzjoni (UE) Nru 540/2011, l-Istati Membri, sa mhux iktar tard mit-30 ta’ April 2014, għandhom jerġgħu jevalwaw il-prodott skont il-prinċipji uniformi, kif inhu msemmi fl-Artikolu 29(6) tar-Regolament (KE) Nru 1107/2009, abbażi ta’ dossier li jissodisfa r-rekwiżiti tal-Anness III tad-Direttiva 91/414/KEE u billi jqisu l-kolonna dwar id-dispożizzjonijiet speċifiċi tal-Anness I ta’ dan ir-Regolament. Abbażi ta’ dik l-evalwazzjoni, huma għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 29(1) tar-Regolament (KE) Nru 1107/2009.
      Wara li dan jiġi stabbilit, l-Istati Membri għandhom:

                  (a)

                  fil-każ ta’ prodott li jkun fih is-spirotetramat bħala l-unika sustanza attiva, fejn meħtieġ, jemendaw jew jirtiraw l-awtorizzazzjoni sa mhux aktar tard mill-31 ta’ Ottubru 2015; jew

                  (b)

                  fil-każ ta’ prodott li fih is-spirotetramat bħala waħda minn bosta sustanzi attivi, fejn meħtieġ, jemendaw jew jirtiraw l-awtorizzazzjoni sal-31 ta’ Ottubru 2015 jew sad-data ffissata għal emenda jew irtirar bħal dan fl-att jew fl-atti rispettivi li żiedu s-sustanza jew is-sustanzi rilevanti fl-Anness I tad-Direttiva 91/414/KEE jew approvaw dik is-sustanza jew dawk is-sustanzi, skont liema minnhom tkun l-iktar riċenti.

            Artikolu 3
      Emendi għar-Regolament ta’ Implimentazzjoni (UE) Nru 540/2011
      L-Anness tar-Regolament ta’ Implimentazzjoni (UE) Nru 540/2011 huwa emendat skont l-Anness II ta’ dan ir-Regolament.
      Artikolu 4
      Dħul fis-seħħ u data tal-applikazzjoni
      Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.

      Huwa għandu japplika mill-1 ta’ Mejju 2014.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, l-20 ta’ Novembru 2013.

               Għall-Kummissjoni

               Il-President

            José Manuel BARROSO

         (1)  ĠU L 309, 24.11.2009, p. 1.

         (2)  Id-Direttiva tal-Kunsill 91/414/KEE tal-15 ta’ Lulju 1991 li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 230, 19.8.1991, p. 1).

         (3)  Id-Deċiżjoni tal-Kummissjoni 2007/560/KE tat-2 ta’ Awwissu 2007 li tagħraf fil-prinċipju l-kompletezza tad-dokumenti mressqa għal verifika fid-dettall fid-dawl tal-inklużjoni possibbli tal-klorantraniliprol, eptamalossiglukan, spirotetramat u l-Helicoverpa armigera nucleopolyhedrovirus fl-Anness I tad-Direttiva tal-Kunsill 91/414/KEE (ĠU L 213, 15.8.2007, p. 29).

         (4)  The EFSA Journal (2013); 11(6):3243. Jinsab onlajn: www.efsa.europa.eu.

         (5)  Ir-Regolament tal-Kummissjoni (KEE) Nru 3600/92 tal-11 ta’ Diċembru 1992 li jistabbilixxi r-regoli dettaljati għall-implementazzjoni tal-ewwel stadju tal-programm ta’ xogħol imsemmi fl-Artikolu 8(2) tad-Direttiva tal-Kunsill 91/414/KEE li tikkonċerna t-tqegħid fis-suq ta’ prodotti għall-protezzjoni tal-pjanti (ĠU L 366, 15.12.1992, p. 10).

         (6)  Ir-Regolament ta’ Implimentazzjoni tal-Kummissjoni (UE) Nru 540/2011 tal-25 ta’ Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f’dak li għandu x’jaqsam mal-lista ta’ sustanzi attivi approvati (ĠU L 153, 11.6.2011, p. 1).

         ANNESS I

                     Isem Komuni, Numri ta’ Identifikazzjoni

                     Isem tal-IUPAC

                     Purità (1)

                     Data tal-approvazzjoni

                     Skadenza tal-approvazzjoni

                     Dispożizzjonijiet speċifiċi

                     Spirotetramat
                     Nru tas-CAS 203313-25-1
                     Nru tas-CIPAC 795

                        cis-4-(ethoxycarbonyloxy)-8-methoxy-3-(2,5-xylyl)-1-azaspiro[4.5]dec-3-en-2-one

                     ≥ 970 g/kg

                     fl-1 ta’ Mejju 2014.

                     fit-30 ta’ April 2024.

                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tar-reviżjoni dwar is-spirotetramat, u b’mod partikolari l-Appendiċijiet I u II tiegħu, kif ġew iffinalizzati fi ħdan il-Kumitat Permanenti dwar il-Katina Alimentari u s-Saħħa tal-Annimali fit-3 ta’ Ottubru 2013.
                     F’din il-valutazzjoni ġenerali l-Istati Membri għandhom jagħtu attenzjoni partikolari għar-riskju għall-għasafar insettivori.
                     Fejn huwa xieraq, il-kundizzjonijiet għall-użu għandu jkun fihom miżuri li jtaffu r-riskju.
                     Fi żmien sentejn wara l-adozzjoni tal-linji gwida tat-test tal-OECD dwar l-interferent endokrinali jew, inkella tal-linji gwida ta’ ttestjar miftiehma mill-Komunità, l-applikant għandu jippreżenta informazzjoni ta’ konferma lill-Kummissjoni, lill-Istati Membri u lill-Awtorità fir-rigward tal-potenzjal ta’ effetti interferenti endokrinali f’għasafar u ħut

            (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tal-analiżi.

         ANNESS II
         Fil-Parti B tal-Anness tar-Regolament ta’ Implimentazzjoni (UE) Nru 540/2011, għandha tiżdied l-entrata li ġejja:

                        Numru

                        Isem Komuni, Numri ta’ Identifikazzjoni

                        Isem tal-IUPAC

                        Purità (*)

                        Data tal-approvazzjoni

                        Skadenza tal-approvazzjoni

                        Dispożizzjonijiet speċifiċi

                        “60

                        Spirotetramat
                        Nru tas-CAS 203313-25-1
                        Nru tas-CIPAC 795

                           cis-4-(ethoxycarbonyloxy)-8-methoxy-3-(2,5-xylyl)-1-azaspiro[4.5]dec-3-en-2-one

                        ≥ 970 g/kg

                        fl-1 ta’ Mejju 2014.

                        fit-30 ta’ April 2024.

                        Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport tar-reviżjoni dwar is-spirotetramat, u b’mod partikolari l-Appendiċijiet I u II tiegħu, kif ġew iffinalizzati fi ħdan il-Kumitat Permanenti dwar il-Katina Alimentari u s-Saħħa tal-Annimali fit-3 ta’ Ottubru 2013.
                        F’din il-valutazzjoni ġenerali l-Istati Membri għandhom jagħtu attenzjoni partikolari għar-riskju għall-għasafar insettivori.
                        Fejn huwa xieraq, il-kundizzjonijiet għall-użu għandu jkun fihom miżuri li jtaffu r-riskju.
                        Fi żmien sentejn wara l-adozzjoni tal-linji gwida tat-test tal-OECD dwar l-interferent endokrinali jew, inkella tal-linji gwida ta’ ttestjar miftiehma mill-Komunità, l-applikant għandu jippreżenta informazzjoni ta’ konferma lill-Kummissjoni, lill-Istati Membri u lill-Awtorità fir-rigward tal-potenzjal ta’ effetti interferenti endokrinali f’għasafar u ħut.”

            (*)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tal-analiżi.


title: Regolament ta' Implimentazzjoni tal-Kummissjoni (UE) Nru 1334/2014 tas- 16 ta' Diċembru 2014 li japprova s-sustanza attiva gamma-ċjalotrina, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 u li jippermetti lill-Istati Membri jestendu l-awtorizzazzjonijiet proviżorji mogħtija għal dik is-sustanza attiva  Test b'rilevanza għaż-ŻEE

text:
               17.12.2014

               MT

               Il-Ġurnal Uffiċjali tal-Unjoni Ewropea

               L 360/1

         REGOLAMENT TA' IMPLIMENTAZZJONI TAL-KUMMISSJONI (UE) Nru 1334/2014
   tas-16 ta' Diċembru 2014
   li japprova s-sustanza attiva gamma-ċjalotrina, skont ir-Regolament (KE) Nru 1107/2009 tal-Parlament Ewropew u tal-Kunsill dwar it-tqegħid fis-suq ta' prodotti għall-protezzjoni tal-pjanti, u li jemenda l-Anness tar-Regolament ta' Implimentazzjoni tal-Kummissjoni (UE) Nru 540/2011 u li jippermetti lill-Istati Membri jestendu l-awtorizzazzjonijiet proviżorji mogħtija għal dik is-sustanza attiva
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1107/2009 tal-Parlament Ewropew u tal-Kunsill tal-21 ta' Ottubru 2009 dwar it-tqegħid fis-suq ta' prodotti għall-protezzjoni tal-pjanti u li jħassar id-Direttivi tal-Kunsill 79/117/KEE u 91/414/KEE (1), u b'mod partikolari l-Artikolu 13(2) u l-Artikolu 78(2) tiegħu,
   Billi:

               (1)

               Skont l-Artikolu 80(1)(a) tar-Regolament (KE) Nru 1107/2009, għandha tapplika d-Direttiva tal-Kunsill 91/414/KEE (2) fir-rigward tal-proċedura u l-kundizzjonijiet għall-approvazzjoni tas-sustanzi attivi li għalihom ġiet adottata deċiżjoni skont l-Artikolu 6(3) ta' dik id-Direttiva qabel l-14 ta' Ġunju 2011. Għall-gamma-ċjalotrina, il-kundizzjonijiet tal-Artikolu 80(1)(a) tar-Regolament (KE) Nru 1107/2009 huma ssodisfati bid-Deċiżjoni tal-Kummissjoni 2004/686/KE (3).

               (2)

               Skont l-Artikolu 6(2) tad-Direttiva 91/414/KEE, ir-Renju Unit fl-4 ta' Novembru 2003 rċieva applikazzjoni minn Cheminova A/S għall-inklużjoni tas-sustanza attiva gamma-ċjalotrina fl-Anness I tad-Direttiva 91/414/KEE. Id-Deċiżjoni 2004/686/KE kkonfermat li d-dossier kien “komplut” fis-sens li seta' jitqies bħala wieħed li fil-prinċipju jissodisfa r-rekwiżiti tad-dejta u tal-informazzjoni tal-Annessi II u III tad-Direttiva 91/414/KEE.

               (3)

               Għal dik is-sustanza attiva, ġew ivvalutati l-effetti fuq is-saħħa tal-bniedem u tal-annimali u fuq l-ambjent, skont id-dispożizzjonijiet tal-Artikolu 6(2) u (4) tad-Direttiva 91/414/KEE, għall-użi proposti mill-applikant. Fil-25 ta' Jannar 2008, l-Istat Membru maħtur bħala relatur, ir-Renju Unit, ippreżenta abbozz tar-rapport ta' valutazzjoni. Skont l-Artikolu 11(6) tar-Regolament tal-Kummissjoni (UE) Nru 188/2011 (4), l-applikant talab informazzjoni addizzjonali. L-evalwazzjoni tad-dejta addizzjonali mir-Renju Unit ġiet ippreżentata fil-format ta' addenda tal-abbozz tar-rapport ta' valutazzjoni fit-13 ta' Settembru 2012.

               (4)

               L-abbozz tar-rapport ta' valutazzjoni ġie analizzat mill-Istati Membri u mill-Awtorità Ewropea dwar is-Sigurtà fl-Ikel (minn hawn 'il quddiem “l-Awtorità”). Fl-4 ta' Frar 2014, l-Awtorità ppreżentat il-konklużjoni tagħha lill-Kummissjoni dwar il-valutazzjoni tar-riskju tal-pestiċidi tas-sustanza attiva gamma-ċjalotrina (5). L-abbozz tar-rapport ta' valutazzjoni u l-konklużjoni tal-Awtorità ġew analizzati mill-Istati Membri u mill-Kummissjoni fi ħdan il-Kumitat Permanenti dwar il-Pjanti, l-Annimali, l-Ikel u l-Għalf, u ġew iffinalizzati fl-10 ta' Ottubru 2014 fil-format ta' rapport ta' analiżi tal-Kummissjoni għall-gamma-ċjalotrina.

               (5)

               Minn bosta eżamijiet li saru deher li l-prodotti għall-protezzjoni tal-pjanti li jinkludu l-gamma-ċjalotrina mistennija jissodisfaw, b'mod ġenerali, ir-rekwiżiti stabbiliti fl-Artikolu 5(1)(a) u (b) u fl-Artikolu 5(3) tad-Direttiva 91/414/KEE, b'mod partikolari fir-rigward tal-użi li ġew eżaminati u ddettaljati fir-rapport ta' analiżi tal-Kummissjoni. Għalhekk huwa xieraq li l-gamma-ċjalotrina tiġi approvata.

               (6)

               Madankollu, skont l-Artikolu 13(2) tar-Regolament (KE) Nru 1107/2009 flimkien mal-Artikolu 6 tiegħu, u fid-dawl tal-għarfien xjentifiku u tekniku attwali, hemm bżonn li jiġu inklużi ċerti kundizzjonijiet u restrizzjonijiet. B'mod partikolari, jixraq li tintalab iktar informazzjoni ta' konferma.

               (7)

               Għandu jitħalla jgħaddi perjodu raġonevoli qabel l-approvazzjoni sabiex l-Istati Membri u l-partijiet interessati jkunu jistgħu jħejju ruħhom biex jissodisfaw ir-rekwiżiti l-ġodda li jirriżultaw mill-approvazzjoni.

               (8)

               Madankollu, bla preġudizzju għall-obbligi stabbiliti fir-Regolament (KE) Nru 1107/2009 b'konsegwenza tal-approvazzjoni, u filwaqt li titqies is-sitwazzjoni speċifika li nħolqot bit-tranżizzjoni mid-Direttiva 91/414/KEE tar-Regolament (KE) Nru 1107/2009, għandu japplika dan li ġej. L-Istati Membri għandhom jingħataw perjodu ta' sitt xhur wara l-approvazzjoni biex janalizzaw l-awtorizzazzjonijiet tal-prodotti għall-protezzjoni tal-pjanti li fihom il-gamma-ċjalotrina. L-Istati Membri għandhom, kif xieraq, ivarjaw, jissostitwixxu jew jirtiraw l-awtorizzazzjonijiet. B'deroga minn dik l-iskadenza, għandu jingħata perjodu itwal għas-sottomissjoni u għall-valutazzjoni tad-dossier komplut tal-Anness III, kif stipulat fid-Direttiva 91/414/KEE, ta' kull prodott għall-protezzjoni tal-pjanti għal kull użu maħsub skont il-prinċipji uniformi.

               (9)

               L-esperjenza miksuba minn inklużjonijiet fl-Anness I tad-Direttiva 91/414/KEE ta' sustanzi attivi vvalutati fil-qafas tar-Regolament tal-Kummissjoni (KEE) Nru 3600/92 (6) uriet li jistgħu jinqalgħu xi diffikultajiet fl-interpretazzjoni tad-dmirijiet ta' detenturi ta' awtorizzazzjonijiet eżistenti b'rabta mal-aċċess għad-dejta. Għaldaqstant, sabiex jiġu evitati aktar diffikultajiet, jidher li jinħtieġ jiġu ċċarati l-obbligi tal-Istati Membri, speċjalment l-obbligu li jkun ivverifikat li d-detentur tal-awtorizzazzjoni juri li għandu aċċess għal dossier li jissodisfa r-rekwiżiti tal-Anness II ta' dik id-Direttiva. Madankollu, din il-kjarifika ma timponi l-ebda obbligu ġdid fuq l-Istati Membri jew id-detenturi tal-awtorizzazzjonijiet, meta mqabbla mad-Direttivi li ġew adottati s'issa li jemendaw l-Anness I ta' dik id-Direttiva jew ir-Regolamenti li japprovaw is-sustanzi attivi.

               (10)

               Skont l-Artikolu 13(4) tar-Regolament (KE) Nru 1107/2009, l-Anness tar-Regolament ta' Implimentazzjoni tal-Kummissjoni (UE) Nru 540/2011 (7) għandu jiġi emendat skont dan.

               (11)

               Huwa xieraq ukoll li l-Istati Membri jitħallew jestendu l-awtorizzazzjonijiet proviżorji mogħtija għall-prodotti għall-protezzjoni tal-pjanti li jkun fihom il-gamma-ċjalotrina sabiex jingħataw iż-żmien meħtieġ biex jissodisfaw l-obbligi stabbiliti f'dan ir-Regolament fir-rigward ta' dawk l-awtorizzazzjonijiet proviżorji.

               (12)

               Il-miżuri previsti f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Approvazzjoni ta' sustanza attiva
   Is-sustanza attiva gamma-ċjalotrina, kif speċifikat fl-Anness I, hija approvata skont il-kundizzjonijiet stipulati f'dak l-Anness.
   Artikolu 2
   Evalwazzjoni mill-ġdid tal-prodotti għall-protezzjoni tal-pjanti
   1.   B'konformità mar-Regolament (KE) Nru 1107/2009, l-Istati Membri għandhom, fejn meħtieġ, jemendaw jew jirtiraw l-awtorizzazzjonijiet eżistenti għall-prodotti għall-protezzjoni tal-pjanti li fihom il-gamma-ċjalotrina bħala sustanza attiva sat-30 ta' Settembru 2015.
   Sa dik id-data dawn għandhom, b'mod partikolari, jivverifikaw li jkunu ġew issodisfatti l-kundizzjonijiet fl-Anness I ta' dan ir-Regolament, ħlief dawk identifikati fil-kolonna dwar dispożizzjonijiet speċifiċi ta' dak l-Anness, u li d-detentur tal-awtorizzazzjoni għandu dossier jew għandu aċċess għal dossier li jissodisfa r-rekwiżiti tal-Anness II tad-Direttiva 91/414/KEE skont il-kundizzjonijiet tal-Artikolu 13(1) sa (4) ta' dik id-Direttiva u l-Artikolu 62 tar-Regolament (KE) Nru 1107/2009.
   2.   B'deroga mill-paragrafu 1, għal kull prodott awtorizzat għall-protezzjoni tal-pjanti li fih il-gamma-ċjalotrina bħala l-unika sustanza attiva jew inkella bħala waħda minn diversi sustanzi attivi li lkoll huma elenkati fl-Anness tar-Regolament ta' Implimentazzjoni (UE) Nru 540/2011, sa mhux aktar tard mill-31 ta' Marzu 2015, l-Istati Membri għandhom jevalwaw mill-ġdid il-prodott skont il-prinċipji uniformi, kif imsemmija fl-Artikolu 29(6) tar-Regolament (KE) Nru 1107/2009, abbażi ta' dossier li jissodisfa r-rekwiżiti tal-Anness III tad-Direttiva 91/414/KEE u filwaqt li jqisu l-kolonna dwar id-dispożizzjonijiet speċifiċi tal-Anness I ta' dan ir-Regolament. Abbażi ta' dik l-evalwazzjoni, għandhom jistabbilixxu jekk il-prodott jissodisfax il-kundizzjonijiet stabbiliti fl-Artikolu 29(1) tar-Regolament (KE) Nru 1107/2009.
   Wara li dan jiġi stabbilit, l-Istati Membri għandhom:

               (a)

               fil-każ ta' prodott li jkun fih il-gamma-ċjalotrina bħala l-unika sustanza attiva, fejn ikun meħtieġ, jemendaw jew jirtiraw l-awtorizzazzjoni sa mhux aktar tard mit-30 ta' Settembru 2016; jew

               (b)

               fil-każ ta' prodott li fih il-gamma-ċjalotrina bħala waħda minn diversi sustanzi attivi, fejn ikun meħtieġ, jemendaw jew jirtiraw l-awtorizzazzjoni sat-30 ta' Settembru 2016 jew sad-data ffissata għal din l-emenda jew għal dan l-irtirar fl-att jew fl-atti rispettivi li żiedu s-sustanza jew is-sustanzi rilevanti fl-Anness I tad-Direttiva 91/414/KEE jew li approvaw dik is-sustanza jew dawk is-sustanzi, skont liema minnhom tkun l-iktar riċenti.

         Artikolu 3
   Emendi għar-Regolament ta' Implimentazzjoni (UE) Nru 540/2011
   L-Anness tar-Regolament ta' Implimentazzjoni (UE) Nru 540/2011 huwa emendat skont l-Anness II ta' dan ir-Regolament.
   Artikolu 4
   Estensjoni tal-awtorizzazzjonijiet proviżorji eżistenti
   L-Istati Membri jistgħu jestendu l-awtorizzazzjonijiet proviżorji eżistenti għall-prodotti tal-protezzjoni tal-pjanti li fihom il-gamma-ċjalotrina għal perjodu li jintemm mhux aktar tard mit-30 ta' Settembru 2016.
   Artikolu 5
   Dħul fis-seħħ u data tal-applikazzjoni
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-1 ta' April 2015.
   Madankollu, l-Artikolu 4 japplika mid-data tad-dħul fis-seħħ ta' dan ir-Regolament.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-16 ta' Diċembru 2014.

            Għall-Kummissjoni

            Il-President

         Jean-Claude JUNCKER

      (1)  ĠU L 309, 24.11.2009, p. 1.

      (2)  Id-Direttiva tal-Kunsill 91/414/KEE tal-15 ta' Lulju 1991 li tikkonċerna t-tqegħid fis-suq ta' prodotti għall-protezzjoni tal-pjanti (ĠU L 230, 19.8.1991, p. 1).

      (3)  Id-Deċiżjoni tal-Kummissjoni 2004/686/KE tad-29 ta' Settembru 2004 li tagħraf fil-prinċipju t-tkomplija tal-inkartamenti mibgħuta għal stħarriġ dettaljat minħabba d-dħul possibbli tal-prokwinażid, IKI-220 (flonikamid) u l-gamma-ċjalotrina fl-Anness I għad-Direttiva tal-Kunsill 91/414/KEE (ĠU L 313, 12.10.2004, p. 21).

      (4)  Ir-Regolament tal-Kummissjoni (UE) Nru 188/2011 tal-25 ta' Frar 2011 li jistabbilixxi regoli dettaljati għall-implimentazzjoni tad-Direttiva tal-Kunsill 91/414/KEE fir-rigward tal-proċedura għall-valutazzjoni ta' sustanzi attivi li ma kinux fis-suq sentejn wara d-data ta' notifika ta' dik id-Direttiva (ĠU L 53, 26.2.2011, p. 51).

      (5)  L-Awtorità Ewropea dwar is-Sigurtà fl-Ikel, 2014. Konklużjoni dwar l-evalwazzjoni bejn il-pari tal-valutazzjoni tar-riskju tal-pestiċidi tas-sustanza attiva gamma-ċjalotrina. EFSA Journal 2014;12(2):3560, 93 pp. doi:10.2903/j.efsa.2014.3560.

      (6)  Ir-Regolament tal-Kummissjoni (KEE) Nru 3600/92 tal-11 ta' Diċembru 1992 li jistabbilixxi r-regoli dettaljati għall-implimentazzjoni tal-ewwel stadju tal-programm ta' xogħol imsemmi fl-Artikolu 8(2) tad-Direttiva tal-Kunsill 91/414/KEE li jittratta dwar it-tqegħid fis-suq ta' prodotti għall-protezzjoni tal-pjanti (ĠU L 366, 15.12.1992, p. 10).

      (7)  Ir-Regolament ta' Implimentazzjoni tal-Kummissjoni (UE) Nru 540/2011 tal-25 ta' Mejju 2011 li jimplimenta r-Regolament (KE) Nru 1107/2009 tal-Parlament Ewropew u tal-Kunsill f'dak li għandu x'jaqsam mal-lista ta' sustanzi attivi approvati (ĠU L 153, 11.6.2011, p. 1).

      ANNESS I

                  Isem Komuni, Numri ta' Identifikazzjoni

                  Isem tal-IUPAC

                  Purità (1)

                  Data tal-approvazzjoni

                  Skadenza tal-approvazzjoni

                  Dispożizzjonijiet speċifiċi

                  Gamma-ċjalotrina
                  Nru tal-CAS 76703-62-3
                  Nru tas-CIPAC 768

                  (S)-α-ċjano-3-fenossibenżil (1R,3R)-3-[(Z)-2-kloro-3,3,3-trifluworopropenil]-2,2-dimetilċiklopropankarbossilat jew
                  (S)-α-ċjano-3-fenossibenżil (1R)-cis-3-[(Z)-2-kloro-3,3,3-trifluworopropenil]-2,2-dimetilċiklopropankarbossilat

                  ≥ 980 g/kg

                  L-1 ta' April 2015

                  Il-31 ta' Marzu 2025

                  Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' analiżi dwar il-gamma-ċjalotrina, u b'mod partikolari l-Appendiċijiet I u II tiegħu, kif ġew iffinalizzati fil-Kumitat Permanenti dwar il-Pjanti, l-Annimali, l-Ikel u l-Għalf fl-10 ta' Ottubru 2014.
                  F'din il-valutazzjoni ġenerali, l-Istati Membri għandhom jagħtu attenzjoni partikolari lil dan li ġej:

                              (a)

                              is-sikurezza tal-operaturi u tal-ħaddiema,

                              (b)

                              ir-riskju għall-organiżmi akkwatiċi.

                        Fejn xieraq, il-kundizzjonijiet tal-użu għandhom jinkludu miżuri għall-mitigazzjoni tar-riskju.
                  L-applikant għandu jressaq l-informazzjoni ta' konferma dwar:

                              (1)

                              il-metodi analitiċi għall-monitoraġġ tar-residwi fil-fluwidi tal-ġisem, tessuti u matriċijiet ambjentali;

                              (2)

                              il-profil tat-tossiċità tal-metaboliti CPCA, PBA u PBA(OH);

                              (3)

                              ir-riskju fit-tul għal mammiferi selvaġġi;

                              (4)

                              il-potenzjal għal bijomanjifikazzjoni fil-katini alimentari terrestri u akkwatiċi.

                        L-applikant għandu jissottometti l-informazzjoni rilevanti lill-Kummissjoni, lill-Istati Membri u lill-Awtorità sal-31 ta' Marzu 2017.

         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tal-analiżi.

      ANNESS II
      Fil-Parti B tal-Anness tar-Regolament ta' Implimentazzjoni (UE) Nru 540/2011, tiżdied l-entrata li ġejja:

                     Numru

                     Isem Komuni, Numri ta' Identifikazzjoni

                     Isem tal-IUPAC

                     Purità (1)

                     Data tal-approvazzjoni

                     Skadenza tal-approvazzjoni

                     Dispożizzjonijiet speċifiċi

                     “82

                     Gamma-ċjalotrina
                     Nru tal-CAS 76703-62-3
                     Nru tas-CIPAC 768

                     (S)-α-cjano-3-fenossibenżil (1R,3R)-3-[(Z)-2-kloro-3,3,3-trifluworopropenil]-2,2-dimetilċiklopropankarbossilat jew
                     (S)-α-ċjano-3-fenossibenżil (1R)-cis-3-[(Z)-2-kloro-3,3,3-trifluworopropenil]-2,2-dimetilċiklopropankarbossilat

                     ≥ 980 g/kg

                     L-1 ta' April 2015

                     Il-31 ta' Marzu 2025

                     Għall-implimentazzjoni tal-prinċipji uniformi kif imsemmija fl-Artikolu 29(6) tar-Regolament (KE) Nru 1107/2009, għandhom jitqiesu l-konklużjonijiet tar-rapport ta' analiżi dwar il-gamma-ċjalotrina, u b'mod partikolari l-Appendiċijiet I u II tiegħu, kif ġew iffinalizzati fil-Kumitat Permanenti dwar il-Pjanti, l-Annimali, l-Ikel u l-Għalf fl-10 ta' Ottubru 2014.
                     F'din il-valutazzjoni ġenerali, l-Istati Membri għandhom jagħtu attenzjoni partikolari lil dan li ġej:

                                 (a)

                                 is-sikurezza tal-operaturi u tal-ħaddiema,

                                 (b)

                                 ir-riskju għall-organiżmi akkwatiċi.

                           Fejn xieraq, il-kundizzjonijiet tal-użu għandhom jinkludu miżuri għall-mitigazzjoni tar-riskju.
                     L-applikant għandu jressaq l-informazzjoni ta' konferma dwar:

                                 (1)

                                 il-metodi analitiċi għall-monitoraġġ tar-residwi fil-fluwidi tal-ġisem, tessuti u matriċijiet ambjentali;

                                 (2)

                                 il-profil tat-tossiċità tal-metaboliti CPCA, PBA u PBA(OH);

                                 (3)

                                 ir-riskju fit-tul għal mammiferi selvaġġi;

                                 (4)

                                 il-potenzjal għal bijomanjifikazzjoni fil-katini alimentari terrestri u akkwatiċi.

                           L-applikant għandu jissottometti l-informazzjoni rilevanti lill-Kummissjoni, lill-Istati Membri u lill-Awtorità sal-31 ta' Marzu 2017.”

         (1)  Aktar dettalji dwar l-identità u l-ispeċifikazzjoni tas-sustanza attiva jinsabu fir-rapport tal-analiżi.